open-index/open-wikipedia-markdown huggingface dataset:
సాధు వరదరాజం పంతులు

**సాధు వరదరాజం పంతులు** తమిళనాడులో తెలుగు భాష కోసం కృషి చేసిన వారిలో  ఒకడు. అతను  తమిళ భాషను రెండవ అధికార భాషగా గుర్తించాలని పోరాడిన వ్యక్తి.

### బాల్యం - ఉద్యోగం
సాధు వరదరాజం పంతులు తిరునల్వేలి జిల్లాలోని వీరరాఘవపురంలో 1889 ఆగస్టు 20న జన్మించాడు. అతని తండ్రి రామకృష్ణయ్య పంతులు  తమిళ నాడులో వివిధ ప్రభుత్వోద్యోగాలలోను, ఎట్టియాపురం సంస్థానంలో దివాన్ గాను పనిచేశాడు.  ఈ సంస్థానాన్ని పాలించే  ఎట్టియాపురం తెలుగు రాజులు తెలుగు సంగీత సాహిత్యాలను ఆదరించారు. పట్టభద్రు డయిన తర్వాత మద్రాసు విశ్వవిద్యాలయంవారి తమిళ్ లెక్సికన్ (తమిళ శబ్దకోసం) కార్యాలయంలో ఒక చిన్న గుమాస్తాగా చేరి ఆఫీసు మేనేజరుగా చాలా కాలం పనిచేసి పదవీవిరమణ చేసాడు. తమిళ నిఘంటు కార్యాలయంలో పనిచేస్తున్నప్పుడు అతనికి తెలుగు మీద అభిమానం ఏర్పడింది.

### తెలుగు భాష మీద ప్రావీణ్యం
తెలుగు సాహిత్యంలో పరిచయం లేదు. తెలుగు మీద ఇష్టంతో  తెలుగు లిపి నేర్చుకున్నాడు. తెలుగు భాషలో ప్రావీణ్యం కోసం  తెలుగు శతకాలు, భాస్కర రామాయణం, పోతన భాగవతం, వీరేశలింగంగారి రచనలు, ఆంధ్రపత్రిక లు  చదివాడు. తాను నేర్చుకున్నదే కాక అతని యింట్లో వాళ్ళకు కూడా  తెలుగు నేర్పాడు. దీని వలన వరదరాజం పంతులు  భార్య జయలక్ష్మమ్మ, కుమారుడు శివసుబ్రహ్మణ్యం తెలుగులో ప్రావీణ్యం సంపాదించారు.

### తెలుగు  కోసం ఉద్యమం
1920 సంవత్సర జనాభా లెక్కల ప్రకారం ఆ ప్రాంతాలలో నివసిస్తున్న 38 లక్షల మంది  తెలుగు వారికి  తెలుగు మాట్లాడడం వచ్చినా వ్రాయడం, చదవడం రాదు. 1924 లో  దక్షిణాంధ్ర భాషా వర్దిని అనే సంస్థను స్థాపించి తెలుగు నేర్పించే  తరగతులు నిర్వహించారు.  భాషావ్యాప్తికి లిపి అడ్డం రాకూడదు అన్న ఉద్దేశ్యంతో తమిళనాడులో తెలుగు ప్రచారానికి తమిళ లిపిలో తెలుగు రచనలను అచ్చువేయించాడు. 1935 లో  "దక్షిణాంధ్ర పత్రిక" అనే ఒక పత్రికను పెట్టి ఉచితంగా ప్రతులను పంచాడు. 3 నెలలకొక సారి ప్రచురించే ఈ త్రైమాసిక పత్రిక తమిళలిపిలో తెలుగు భాష చోటు చేసుకొంది. ఇందులో తెలుగు, ఆంగ్లంలో కూడా వ్యాసాలు వచ్చాయి. 1942 దాక నడిచిన ఈ పత్రికలో  తెలుగు వారు ఎదుర్కొంటున్న సమస్యలను సంపాదకీయాలుగా రాసేవాడు . అక్కడి తెలుగు వారు అతనికి '**దక్షిణాంధ్ర పితామహ**', **'భాషోద్ధారక**' అనే బిరుదులు ఇచ్చి గౌరవించారు. వరదరాజం పంతులుగారు **“దయచేసి తెలుగును కాపాడుడు”** అనే పెద్ద బ్యానరును భుజానికి తగిలించుకొని తమిళదేశమంతా తిరిగాడు. తమిళనాడులోని తెలుగువారిలో క్షీణిస్తున్న తెలుగుకు  స్వంత ఖర్చులతో  ఒక ఉద్యమంలా  ప్రచారం చేశాడు. అతని కృషి వలన  తంజావూరు, మధురై, పుదుక్కోట రాజ్యాలలో తెలుగు భాష మీద మమకారం పెరిగింది.  ఈ విధంగా తెలుగు వ్యాప్తికి, పరిరక్షణకు జీవితం వెచ్చించిన వరదరాజం పంతులు 1972లో, 83వ ఏట మరణించాడు.

## మూలాలు


## వెలుపలి లంకెలు

వర్గం:1889 జననాలు
వర్గం:1972 మరణాలు
వర్గం:తెలుగు భాషాభిమానులు
చేపల బజారు

చేపల మార్కెట్  వివిధ రకాల చేపల  అమ్మకం కోసం నిర్వహించబడుతున్న బజారు. ఇది మత్స్యకారులు,  చేపల వ్యాపారుల మధ్య హోల్‌సేల్ వాణిజ్యానికి లేదా వ్యక్తిగత వినియోగదారులకు మత్స్య అమ్మకాలకు లేదా రెండింటికీ ఉపయోగ పడుతుంది

## వాణిజ్య ప్రయోజనాలు
ఈ చేపల మార్కెట్ ఆధారంగా మత్స్య ఉత్పత్తులు పంపిణీ చేయబడతాయి. చేపల పట్టుకునే ప్రాంతంలో ఉత్పత్తి చేయబడిన పోర్ట్ మార్కెట్,  పట్టణ వినియోగ ప్రాంతాల వినియోగ మార్కెట్ అనే రెండు దశల్లో ఈ మార్కెట్లు  వేరు చేయబడతాయి, ఒక్కొక్కటి దాని స్వంత పంపిణీ పనితీరుతో ఉంటాయి. చేపల బజారు  వాణిజ్యపరంగా చేపలు,   చేపల ఉత్పత్తులు ఉండే ప్రదేశం. ఉత్పత్తి, ఉత్తమ సంభావ్య నాణ్యత, ప్యాకింగ్, బ్రాండ్ పేరు ధర ఉత్పత్తి,  పెట్టుబడిపై మెరుగైన ఫలితాలను పొందడం కొరకు వినియోగదారులకుకొత్త ఉత్పత్తుల గురించి అవగాహన కొరకు ఇక్కడ ప్రకటనలు ఉంటాయి . మార్కెట్ మౌలిక సదుపాయాలలో హోల్ సేల్ మార్కెట్లు, రిటైల్ మార్కెట్లు,  చేపల రిటైల్ అవుట్ లెట్ లు   ఉంటాయి.  చేపల చెరువుల, నదుల, సముద్రాల నుండి  నుండి  చేప వివిధ మధ్యవర్తుల  లేదా రైతులనుండి నేరుగా చేపల బజారుకు వస్తుంది  . వేలందారుడు, హోల్ అమ్మకందారు, రిటైలర్,  లాండింగ్ సెంటర్ లేదా చేపల చెరువు నుంచి వెండర్ లకు ,  వినియోగదారులకు, ఉత్పత్తిదారులకు మధ్య  చేపల మార్కెట్లు వారధిగా ఉంటాయి. ప్రపంచంలో చేపలు ఉత్పత్తి చేసే దేశాలలో భారతదేశం మూడవ స్థానంలో ఉంది.  లోతట్టు చేపల ఉత్పత్తిలో రెండవది. 8118 కి.మీ తీరప్రాంతం, 52.66 లక్షల హెక్టార్లు జలాశయాలు, ట్యాంకులు, చెరువులు, 14.37 లక్షల హెక్టార్ల ఉప్పునీరు భారతదేశానికి చెందిన  చేపల ఉత్పత్తి యొక్క విస్తారమైన వనరులు.

## పరిశుభ్రత
చేపల బజారులు సాధారణముగా విరిసిన జనసముద్రముతో ఉండుటయే కాకుండా ఆవరణలో చేపల వ్యర్ధములతో నిండి మురుగు నీరు బయటకు పోయే సౌకర్యం లేక దుర్గంభముతో నిండియుండును.

చేపల బజారులను పరిశుభ్రముగా ఉంచాలి.  పరిశుభ్రత  లోపించినచో హానికర సూక్ష్మజీవులు విస్తారముగా వ్యాపించి చేపల శరీరములోనికి ప్రవేశించును. ఈ చేపలను కొనుగోలు చేసిన  వినియోగించుట వలన వినియోగదారులు వ్యాధి గ్రస్తులవుతారు. చేపలు విక్రయించుట,

## కొనుగోలు చేయుట లో  తీసుకోవలసిన జాగ్రత్తలు
చేపలను కోయు సమయములోను, చేపలను ప్యాకింగు చేయు సమయములోను చేపల వేలము వేయు సమయములోను , అమ్మకము జరుగు సమయములో   చేపలను ఎత్తు అయిన బల్లల మీద  మాత్రమే ఉంచవలెను. ఈ బల్లలపై నుండి చేపలపై ఉన్న  నీకు క్రిందికి జారిపోవునట్లు  వాలుగా అమర్చవలెను  . ప్రతిరోజు ఈ బల్లలను  నీటితో మాత్రమే కడుగవలెను. ఫినాయలు , బ్లీచు  వంటి రసాయనములను వాడరాదు. చేపలను  ఉంచు తెరలను, పెట్టెలను శుభ్రముగా కడుగవలెను. సాధ్యమైనంత వరకు చేపలను శుభ్రం చేసేటప్పుడు  తినుటకు పనికిరాని భాగములను త్వరగా వేరుచేసి దూరముగా పారవేయవలెను.

## భద్రపరచటం
చేపలను భద్రపరచుటకు మనము మంచు ముక్కలను వాడవచ్చు. ఈ మంచుముక్కలను వాడటం వలన అవి  చెడిపోకుండా తాజాగా ఉంటాయి.  అయితే మురికి, దుర్గంధములేని పరిశుభ్రమైన తాగదగిన మంచినీటితో తయారు చేసిన మంచు ముక్కలను   మాత్రమే వాడవలెను.  మంచు  దిమ్మలను శుబ్రమైన పోలిథిన్ కవరుల మీద ఉంచవలెను. ఐస్ దిమ్మలను నేలపై ఈడ్చరాదు. ఐస్ దిమ్మలను నేలపై  ముక్కలుగా చేయరాదు.  ఐస్ రవాణాకు శుభ్రముగా కడిగిన ప్లాస్టిక్ తొట్టెలను  వాడవలెను. ఈ  బాక్స్ లో నలిగిన ఐస్ ముక్కలను మాత్రమే తీసుకెళ్లవలెను. చేపను పెట్టెలో ఉంచాలనుకున్నప్పుడు మాత్రమే ఐస్ బాక్స్ మూత ను తెరవాలి.  మూత సరిగ్గా మూయబడి, ఎయిర్ ప్యాకేజీలను సీల్ చేసేవిధంగా ధృవీకరించుకోవాలి. ఒకవేళ నీరు కనిపించడం కొరకు బాక్స్ ని నియతానుసారంగా తనిఖీ చేస్తూండాలి.
## మూలాలు

## బాహ్య లంకెలు

*Fish out of water: A guide to city fishmongers *New York Magazine*, 10 April 1978.
గజలక్ష్మి

thumb| గజలక్ష్మి చిత్రం, సి. 1780
గజలక్ష్మి (ఏనుగులతో ఉన్న లక్ష్మి) లక్ష్మీదేవి కి గల అష్ఠలక్ష్మి అంశాలలో ఒక రూపం. ఈ రూపంలో ఆమె కమలం మీద పద్మాసన భంగిమలో కూర్చొని ఉంటుంది. ఆమెకు నాలుగు చేతులు ఉంటాయి. ఆమెకు గల పై చేతులలో కమలాలను పట్టుకొని ఉంటుంది. కింది చేతులలో ఒకటి అభయహస్తం కాగా రెండవది వరద ముద్ర తో ఉంటుంది. ఆమెకు చుట్టూ ఉన్న ఏనుగులు వాటి తొండాలతో జలాలను ఆమెపై పోసి సంప్రోక్షణ చేస్తున్నట్లుంటాయి. లక్ష్మి కి గల ఇతర అంశముల మాదిరిగానే ఈ అంశ లోని రూపం శ్రేయస్సు, అదృష్టం, సమృద్ధికి ప్రతినిధి గా ఉంటుంది. హిందూ, బౌద్ధ విగ్రహాలలో గజలక్ష్మి మూలాంశాలు చాలా సాధారణం. 
[thumb| గుహ 16 (కైలాస ఆలయం), [ఎల్లోరా గుహలు ]]
గజలక్ష్మి చిత్రం, బహుశా బౌద్ధ గ్రంథాల ప్రకారం, సా.పూ 2 వ శతాబ్దం  నుండి గుర్తించవచ్చు.   బౌద్ధ సైట్ బ్రర్‌హట్ లో సా.పూ 125-100  కాలంలో  రెయిలింగ్లపై  కనిపిస్తుంది. ఇది సా.పూ 1వ శతాబ్దంలో అజిలిసెస్ రాజ్యంలోని నాణేలపై కనిపిస్తుంది. సా.శ 3వ శతాబ్దంలో కౌసంబి నగరంలోని నాణేలపై కూడా ఈ చిత్రం కనిపించింది. ఒక మహిళతో పాటు చిత్రీకరించబడిన ఒకటి లేదా రెండు ఏనుగులు గౌతమ బుద్ధుని పుట్టుకను సూచిస్తాయి. 

సాంప్రదాయకంగా స్థానికంగా ఉన్న కళింగ నిర్మాణ శాస్త్రంలో నిర్మించబడిన ఒడిషాలోణి దేవాలయాలలో గజలక్ష్మి చిత్రాలు లలితాసనంలో ఆశీనురాలైనట్లు  ఉంటాయి.  దానిని లలితాంబిక గా పిలుస్తారు.అది తలుపులమీద మధ్యలో ఉంటుంది.   

కంబోడియాలోని సీమ్ రీప్‌లోని బాంటే శ్రీ ఆలయంలోని టింపనంపై  పింక్ సాండ్‌స్టోన్‌లో గజలక్ష్మిజి విగ్రహం  అందంగా చెక్కిన చిత్రం ఉంది. వెయ్యి సంవత్సరాలకు పైగా ఉన్నప్పటికీ, ఈ టింపనం సృష్టించబడినప్పుడు ఎలా ఉందో అలానే మంచి స్థితిలో ఉంది.  

గోవా, కొంకణ్ ప్రాంతాలలో ప్రజలు గజలక్ష్మిని తమ సంరక్షక దేవతగా పూజిస్తారు. ఈ దేవతను గజంత్ లక్ష్మి, గలలక్ష్మి, కెల్బాయి లేదా భౌక దేవి గా కొంకణ ప్రజలు పిలుస్తారు.    

తిమోతి టేలర్ ప్రకారం, గుండెస్ట్రప్ కౌల్డ్రాన్ (సా.పూ 200 నుండి సా.శ 300 మధ్య తయారుచేసినై వెండి పాత్రలు) పై ఉన్న ఏనుగులతో కూడిన స్త్రీ దేవతకు, గజలక్ష్మికి సంబంధం ఉండవచ్చు.  
దస్త్రం:Gajalaxmi - Medallion - 2nd Century BCE - Red Sand Stone - Bharhut Stupa Railing Pillar - Madhya Pradesh - Indian Museum - Kolkata 2012-11-16 1837 Cropped.JPG|గజలక్ష్మి పతకం, భర్హట్  స్థూపం రైలింగ్ స్థూపాన్ని, ఇసుకరాయి, 125-100 BCE, ఇండియన్ మ్యూజియం, కోలకతా
దస్త్రం:Shri Lakshmi Lustrated by Elephants (Gaja-Lakshmi) LACMA M.85.62 (cropped).jpg|1 వ శతాబ్దం BCE
దస్త్రం:Coin of Azilises showing Gaja Lakshmi standing on a lotus 1st century BCE.jpg|అజిలిజెస్ నాణెం, క్రీ.పూ 1 వ శతాబ్దం
దస్త్రం:Ratnagiri ei3-36.jpg|[[రత్నగిరి, ఒడిశా|ఒడిశాలోని రత్నగిరి]] వద్ద ఉన్న బౌద్ధ మఠం 1 యొక్క ద్వారం మీద
దస్త్రం:Shri Lakshmi Lustrated by Elephants (Gaja-Lakshmi) LACMA M.74.40.1 (1 of 5).jpg|ఒడిశా, 18 వ శతాబ్దం
దస్త్రం:Raja Ravi Varma, Goddess Lakshmi, 1896.jpg|రాజా రవివర్మ, *దేవత లక్ష్మి*, 1896


## అనులేఖనాలు

## మూలాలు

* *డిక్షనరీ ఆఫ్ హిందూ లోర్ అండ్ లెజెండ్* (      ) అన్నా డల్లాపికోలా చేత

వర్గం:హిందూ దేవతలు
వర్గం:అష్టలక్ష్ములు
హీరో (2008 సినిమా)

**హీరో** 2008, అక్టోబరు 24న విడుదలైన తెలుగు యాక్షన్ కామెడీ సినిమా. మన్యం ఎంటర్టైన్మెంట్స్ పతాకంపై మన్యం రమేష్ నిర్మాణ సారథ్యంలో జి. వి. సుధాకర్ నాయుడు దర్శకత్వం వహించిన ఈ చిత్రంలో నితిన్, భావన, రమ్యకృష్ణ, కోట శ్రీనివాసరావు, బ్రహ్మానందం, నాగేంద్రబాబు తదితరులు నటించగా, మణిశర్మ సంగీతం అందించాడు. ఇది మిశ్రమ సమీక్షలను అందుకున్న ఈ చిత్రం మలయాళంలో *పోలీస్ అకాడమీగా*, హిందీలో *లాడెంగే హమ్ మార్టే దమ్ తక్* (2011) పేర్లతో అనువాదం చేయబడింది.

## కథ
నాగేంద్ర నాయుడు (నాగేంద్ర బాబు) ధైర్యవంతుడైన పోలీసు అధికారి. అతను తన కొడుకు రాధాకృష్ణ (నితిన్) ను కూడా మంచి పోలీసు అధికారిగా చూడాలనుకుంటున్నాడు. తన కొడుకు మాఫియా డాన్ ల అంతంచూస్తే,తన చేతులతో కొడుకుకి రాష్ట్ర ప్రభుత్వ పతకాన్ని అందించాలని కలలు కంటుంటాడు. అయితే, అతని భార్య సరళ (కోవై సరళ) తన కొడుకును సూపర్ స్టార్‌గా చూడాలనుకుంటుంది. అంతలోనే నిజాయితీపరుడు ఎవరైనా పోలీసు ఉద్యోగానికి అర్హులని రాష్ట్ర ప్రభుత్వం ఒక జివోని ప్రవేశపెడుతుంది. సినీ హీరోకి అవసరమైన శిక్షణ అంతా కేవలం మూడు నెలల వ్యవధిలో పోలీస్ అకాడమీలో నేర్చుకోవచ్చని నాగేంద్ర నాయుడు తన భార్యను ఒప్పించడంతో, కొడుకు పోలీస్ అకాడమీలో చేరడానికి సరళ అంగీకరిస్తుంది. పోలీసు అకాడమీలో చేరిన రాధాకృష్ణ అక్కడ కృష్ణవేణి (భావన) తో ప్రేమలో పడతాడు. కృష్ణవేణి కూడా రాధాకృష్ణని ప్రేమిస్తుంది. ఇదే సమయంలో, కృష్ణవేణి పెద్ద నక్సలైట్ నాయకురాలిని చెప్పి ఆమె ఫోటో టీవీలో కనిపిస్తుంది. ఆ తరువాత కథ అనేక మలుపులు తిరుగుతుంది. కృష్ణవేణి నక్సలైట్ గా ఆరోపణ చేయబడిందా,లేదా ఆమె నిజంగా నక్సలైటా? రాధాకృష్ణ, కృష్ణవేణిల మధ్య ప్రేమ ఏమవుతుంది? తన తండ్రి నాగేంద్ర నాయుడు కలను రాధాకృష్ణ ఎంతవరకు నెరవేర్చగలిగాడు? ఈ ప్రశ్నలన్నింటికీ సమాధానాలు సినిమా రెండవ భాగంలో తెలుస్తాయి.

## తారాగణం

* నితిన్ (రాధాకృష్ణ/రాధ)
* భావన (కృష్ణవేణి/కృష్ణ)
* రమ్యకృష్ణ (త్రివేణి నాయక్)
* కోట శ్రీనివాసరావు (రాంమోహన్ రావు)
* నాగేంద్రబాబు (నాగేంద్ర నాయుడు)
* బ్రహ్మానందం
* కోవై సరళ
* తనూరాయ్
* మోహన్ బాబు
* ఆలీ
* అజయ్
* విజయ నరేష్
* నర్సింగ్ యాదవ్
* సత్యం రాజేష్
* సమీర్
* ఫిష్ వెంకట్
* కపిల్ కన్నా
* జోగి నాయుడు
* మల్లాది రాఘవ
* వైజాగ్ ప్రసాద్
* సూర్య
* తిరుపతి ప్రకాష్
* జాకీ
* అపర్ణ
* బండ జ్యోతి
* అల్లరి సుభాషిణి
* మాధవి ప్రియదర్శిని

## సాంకేతికవర్గం
* చిత్రానువాదం, దర్శకత్వం: జి. వి. సుధాకర్ నాయుడు
* నిర్మాత: మన్యం రమేష్
* కథ: గోపి మోహన్, రవి, జి. వి. సుధాకర్ నాయుడు
* సంగీతం: మణిశర్మ
* ఛాయాగ్రహణం: రాం ప్రసాద్
* కూర్పు: మార్తాండ్ కె. వెంకటేష్
* నిర్మాణ సంస్థ: మన్యం ఎంటర్టైన్మెంట్స్

## పాటలు

మణిశర్మ సంగీతం సమకూర్చిన ఈ చిత్రంలోని పాటలు ఆదిత్యా మ్యూజిక్ ద్వారా విడుదలయ్యాయి.

## మూలాలు

## ఇతర లంకెలు
* 

వర్గం:2008 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:పోలీస్ నేపథ్యంలోని సినిమాలు
వర్గం:మణిశర్మ సంగీతం అందించిన సినిమాలు
వర్గం:నితిన్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:మోహన్ బాబు నటించిన సినిమాలు
వర్గం:ఆలీ నటించిన సినిమాలు
వర్గం:విజయ నరేష్ నటించిన సినిమాలు
సమాధి

ఒక జీవి మరణించినప్పుడు ఆ జీవి జ్ఞాపకార్ధం నిర్మించబడిన కట్టడాన్ని **సమాధి** అంటారు. సాధారణంగా శ్మశానంలో మరణించిన వ్యక్తి యొక్క శవాన్ని పూడ్చిన చోట సమాధిని నిర్మిస్తారు. కొందరు తమ కుటుంబ సభ్యులు ఏవరైనా చనిపోతే తమ కుటుంబానికి సంబంధించిన వ్యక్తిగత స్థలములలో చనిపోయిన వ్యక్తి యొక్క మృత శరీరమును పూడ్చి, చనిపోయిన వారికి గుర్తుగా సమాధిని నిర్మిస్తారు. శ్మశానంలో అనేక సమాధులు నిర్మించబడి ఉంటాయి. కొందరు తమ కుటుంబ సభ్య్లల సమాధుల వద్దకు, లేదా తమ అభిమాన నాయకుల సమాధుల వద్దకు ప్రతి సంవత్సరం చనిపోయిన వ్యక్తి యొక్క పుట్టినరోజు అనగా జయంతి రోజు, అలాగే చనిపోయిన రోజు అనగా వర్ధంతి రోజు ఆ సమాధి వద్దకు వచ్చి పూజలు చేసి మేము బాగుండాలని దీవించమని వేడుకుంటారు. కొందరు ప్రముఖ వ్యక్తులకు ప్రభుత్వమే సమాధిని నిర్మిస్తుంది, అలాగే వారికి జయంతోత్సవమును, వర్ధంతోత్సవమును నిర్వహిస్తుంది. ఉదాహరణకు మహాత్మా గాంధీకి అంత్యక్రియలు జరిగిన చోట నల్లని పాలరాతితో రాజ్ ఘాట్ అనే స్మారక కట్టడాన్ని నిర్మించారు. అక్కడ ప్రభుత్వమే ప్రతి సంవత్సరం గాంధీ పుట్టిన రోజున గాంధీ జయంతి ఉత్సవాలను, గాంధీ చనిపోయిన రోజున గాంధీ వర్ధంతి వేడుకలను ఘనంగా నిర్వహిస్తుంది. సాధారణంగా సమాధిపై చనిపోయిన వ్యక్తి యొక్క పేరును, పుట్టినరోజు యొక్క తేదిని, అలాగే మరణించిన రోజు యొక్క తేదిని తెలియపరచు శిలాఫలకం ఉంచుతారు, ఇంకా ఈ శిలాఫలకముపై అతని మతమునకు సంబంధించిన చిహ్నములను చిత్రిస్తారు. కొందరు హిందువులు సమాధిపై తులసి మొక్కను నాటుతారు. హిందువులకు సంబంధించిన సమాధులు ఉత్తర, దక్షిణాలు పొడవుగా వుంటాయి, తూర్పు, పడమరలు పొట్టిగా వుంటాయి. ఎందుకంటే సమాధిలో చనిపోయిన వ్యక్తి యొక్క కాళ్ళు ఉత్తరం వైపుకు, తల దక్షిణం వైపుకు ఉండేలా మృతదేహమును ఉంచుతారు. సాధారణంగా భార్యాభర్తలకు సంబంధించిన సమాధులు పక్కపక్కనే నిర్మిస్తారు. సాధారణంగా భార్యాభర్తల సమాధులలో భర్త సమాధి పడమర వైపు, భార్య సమాధి తూర్పు వైపు ఉండేలా పక్కపక్కనే నిర్మిస్తారు. సాధారణంగా సమాధులు చాలా వరకు తల వైపు గుమ్మటంలా నిర్మిస్తారు, ఈ గుమ్మటంలో దీపాలను వెలిగించుటకు వీలుగా గూడులను ఏర్పాటు చేస్తారు, కొందరు సమాధిని మండపంగా నిర్మిస్తారు.

## ప్రసిద్ధిచెందిన సమాధులు
తాజ్ మహల్ అనే ఒక అద్భుతమైన సమాధి. భారతదేశంలోని ఆగ్రా నగరంలో ఉంది, ఇది మొఘల్ చక్రవర్తి షాజహాన్ తన ప్రియమైన భార్య ముంతాజ్ మహల్ జ్ఞాపకార్ధంగా నిర్మించాడు. ఈ సమాధి యునెస్కో ప్రపంచ వారసత్వ ప్రదేశంగా, ప్రపంచంలోని కొత్త ఏడు అద్భుతాలుగా జాబితా చేయబడింది. తాజ్ మహల్ భారతదేశంలోని మొఘల్ నిర్మాణానికి ఉత్తమ ఉదాహరణ.
[thumb|మొఘల్ చక్రవర్తి [షాజహాన్ తన ప్రియమైన భార్య ముంతాజ్ మహల్ జ్ఞాపకార్ధంగా నిర్మించిన తాజ్ మహల్ సమాధి]]

## మూలాలు


వర్గం:సమాధులు
చిత్త భ్రంశం (డెమెన్షియా)

చిత్త భ్రంశం (డెమెన్షియా) లేదా చిత్తవైకల్యం అనేది మేధస్సు పనితీరులో గణనీయమైన ***క్షీణత*** కలిగించే ఒక వైద్య సంబంధమైన రుగ్మత. వృద్ధాప్యంలో చిత్త భ్రంశం డెమెన్షియా ఒక ప్రధానమైన సమస్య. డెమెన్షియాలో బ్రెయిన్ ఫంక్షన్ చాలా వకు తగ్గిపోతుంది. మెదడు సరిగ్గా పనిచేయదు. బ్రెయిన్ ఫంక్షన్ తగ్గిపోవడంతో జ్ఞాపకశక్తి తగ్గిపోతుంది. ఆలోచించే తీరులో మార్పు వస్తుంది. మాట తీరు కూడా మారుతుంది. నిర్ణయాలు తీసుకోవడం సరిగ్గా ఉండవు. ప్రవర్తనలో కూడా మార్పు రావడం వల్ల బ్రెయిన్ ఫంక్షన్ తగ్గిపోవడం వల్ల ఏర్పడే పరిణామం. ఆల్జీమర్స్ డిసీజ్ డెమెన్షియాలో ప్రధానమైంది. వృద్ధాప్యం వచ్చిన వాళ్ళల్లో నూటికి రిశాతం మందిలో ఆల్జీమర్స్ డిసీజ్ కనబడుతుంది. స్త్రీలల్లో మెనోపాజ్ వచ్చిన తర్వాత మగవాళ్ళల్లో కంటే 2-3 రెట్లు ఎక్కువ ఈ వ్యాధి కనబడుతుంది. వాళ్ళల్లో ఈస్ట్రోజన్ తగ్గిపోవడమే ఇందుకు ప్రధాన కారణంగా భావించాలి.డెమెన్షియా 65 ఏళ్ళు దాటిన వాళ్ళల్లో 3 - 11 శాతం మందిలో ఉంటుంది.డెమెన్షియా అనేది ఒక వ్యాధి కాదు. అది వివిధ లక్షణాలు సమ్మేళనం.వృద్ధాప్యంలో వచ్చే డెమెన్షియా వ్యాధికి చికిత్సలేదని కేవలం నివారణ ఒక్కటే మార్గం.వ్యాధికి గల కచ్చితమైన కారణాలు కూడా సరిగ్గా చెప్పలేము అయితే వంశపారంపర్యంగానూ, జీవన విధానం వల్ల మాత్రం వ్యాధి వచ్చే అవకాశాలు ఉంటాయి.పెళ్లయిన వారితో పోల్చితే ఒంటరిగా ఉన్నవారికి డెమెన్షియా ముప్పు రెట్టింపు ఉంటుందని తాజా అధ్యయనంలో తేలింది.ఆల్కహాల్ అధికంగా తీసుకోవడం వల్ల మత్తు మందుకి అలవాటు పడడం వల్లన కూడా ఈ వ్యాధి రావచ్చు.

**సాధారణంగా ముడిపడి ఉన్నలక్షణాలు:** జ్ఞానం సామర్థ్యం తగ్గిపోవడం జ్ఞాపకశక్తి తగ్గిపోవడం శారీరక, మానసిక స్థితి మార్పులు మానసికచలనం మందగించడం

**ప్రారంభ దశ లక్షణాలు:** నిరాశ, ఉదాసీనత

**తరువాత దశ లక్షణాలు:** ఆందోళన, చిరాకు, విభ్రాంతి, క్రమరహితంగా తిరుగుతూ ఉండడం

**చివరి దశ లక్షణాలు:** నిగ్రహరాహిత్యం, గందరగోళ నడక, మ్రింగుటలో కష్టాలు, కండరాల సలుపు

చిత్త భ్రంశం (డెమెన్షియా) రావటాని కొన్ని కారణాలు

* చెవుడు - 9 శాతం
* చదువులో విఫలం చెందటం - 8 శాతం
* ధూమపానం - 5 శాతం
* కుంగుబాటుకు చికిత్స తీసుకోకపోవడం - 4 శాతం
* శారీరక శ్రమ లేకపోవడం - 3 శాతం
* ఒంటరితనం - 2 శాతం
* అధిక రక్తపోటు - 2 శాతం
* స్థూల కాయం - 2 శాతం
* మధుమేహం - 1 శాతం

## చిత్త భ్రంశంలో రకాలు (డెమెన్షియా)
**ఇడియోపతిక్ లేదా ప్రైమరీ డిజెనెరేటివ్ డెమెన్షియా**: వృద్ధాప్యం రావడంతో బ్రెయిన్ ఫంక్షన్ తగ్గిపోయి ఏర్పడే పరిస్థితి ఇటువంటి డెమెన్షియా మెదడులోని కార్డికల్ ఏరియా, సభకార్డికల్ ఏరియా రెండింటిలోను డిజనరేటివ్ ప్రాసెస్స్ కొనసాగుతుంది. ఆల్జీమర్స్ డిసీజ్ ఈ కేటగిరీకి చెందినది.

**వాస్క్యులర్ డెమెన్షియా**: మెదడుకి రక్తం అందించే రక్తనాళాలు సన్నబడటంతో వచ్చే చిత్త భ్రంశం

**సెకండరీ డెమెన్షియా**: కొన్ని కారణాల వల్ల బ్రెయిన్ ఫంక్షన్ దెబ్బతినడంతో మెదడుకి వైరల్ ఎస్కీ ఫైటిస్, ఎయిడ్స్ ఇతర మెదడు వ్యాధులు రావడం వల్ల తలకి తీవ్రంగా గాయాలు అవడం వల్ల కూడా డెమెన్షియా ఏర్పడుతుంది.

అంతేకాక థైరాయిడ్ డిసీజ్ వల్ల, మూత్రపిండాలు, కాలేయం వ్యాధుల వల్ల, మధుమేహం విటమిన్ బి - 12, ఫోలిక్ యాసిడ్ లోపం వల్ల కూడా డెమెన్షియా వస్తుంది. పౌష్టికాహారం లోపం వల్ల కూడా బ్రెయిన్ ఫంక్షన్ దెబ్బతింటుంది. ముఖ్యంగా మెదడులో కంతులు (ట్యూమర్) ఆవడం వల్ల కూడా డెమెన్షియా కలుగుతుంది.

## ఇది కూడా చూడండి

* '''మతిమరపు వ్యాధి''' లేదా అల్జీమర్స్
* లేట్ వ్యాధి 

## మూలాలు


వర్గం:నాడీ సంబంధమైన వ్యాధులు
వర్గం:వ్యాధులు
వర్గం:మానసిక వ్యాధులు
తెలంగాణ నగరాల జాబితా జనాభా ప్రకారం

thumb|467x467px|హైదరాబాదు
[thumb|328x328px|[నిజామాబాదు ప్రభుత్వ ఆసుపత్రి, నిజామాబాదు రైల్వే స్టేషను, జిల్లా కోర్టు, నిజామాబాదు కోట]]
thumb|right|150px|సరసింహ స్వామి కొండ నుండి ఖమ్మం పట్టణం
thumb|right|150px|కరీంనగర్ రైల్వే ష్టేషన్
thumb|right|150px|యన్.టి.పి.సి.రామగుండం
thumb|right|150px|మహబూబ్ నగర్ తూర్పు కమాన్
thumb|మంచిర్యాల
thumb|right|150px|నల్లగొండ
thumb|right|150px|సూర్యాపేట పట్టణం
thumb|right|150px|టవర్ సర్కిల్, జగిత్యాల

**నగరాలు**: లక్ష లేదా అంతకంటే ఎక్కువ జనాభా ఉన్న పట్టణాలను నగరాలు అంటారు. 2024 సంవత్సరం నాటికి రాష్ట్రంలో లక్ష లేదా అంతకంటే ఎక్కువ జనాభా కలిగిన నగరపాలక సంస్థలు ఎనిమిది, పురపాలక సంఘాలు ఆరు ఉన్నాయి. వీటిలో 2025 లో కొత్తగా మంచిర్యాల, మహబూబ్‌నగర్ పట్టణాలు నగరపాలక సంస్థలుగా ఏర్పడ్డాయి. మంచిర్యాల నగరపాలక సంస్థలో నస్పూర్ పురపాలికతో పాటుగా ముల్కల్ల, గుడిపేట, వేంపల్లి మేజర్ గ్రామ పంచాయితీలు విలీనం అయ్యాయి. మంచిర్యాల నగరపాలక సంస్థ మొత్తం జనాభా మూడున్నర  లక్షలకు (358,543) చేరింది. అలాగే మహబూబ్‌నగర్ నగరపాలక సంస్థలో దివిటీపల్లి, భుత్పూర్ లు విలీనం కాగా, జనాభా మూడు లక్షలకు (346,097) చేరింది.  

*గమనిక:  భారత ప్రభుత్వ హోం వ్యవహారాల మంత్రిత్వ శాఖ ఆధ్వర్యంలో "ది రిజిస్ట్రార్ జనరల్, సెన్సస్ కమిషనర్, ఇండియా" వారిచే నిర్వహించబడిన "భారత జనగణన గణాంకాలు 2011" ఆధారంతో ఈ గణాంకాల డేటా రాయబడింది.*

## నగరాల జాబితా
తెలంగాణ రాష్ట్రంలో 2024 నాటికి లక్ష కంటే ఎక్కువ జనాభాను కలిగి ఉన్న నగరాల జాబితా క్రింద ఇవ్వబడింది.

### లక్షకంటే ఎక్కువ జనాభా కల నగరాలు ప్రకారం

### 1 లక్ష కంటే తక్కువ జనాభా కల పట్టణాలు
2024 జనాభా లెక్కల ప్రకారం 50,000 కంటే ఎక్కువ జనాభా ఉన్న పట్టణాలు. 

### మిగిలిన జిల్లా ముఖ్య పట్టణాలు

## ఇవికూడా చూడండి
* తెలంగాణ నగరాల జాబితా ప్రాంతం ప్రకారం 
* తెలంగాణలో పట్టణ సముదాయాల జాబితా 
* భారతదేశంలో మిలియన్ జనాభా నగరాలు 
* ఆంధ్రప్రదేశ్ నగరాల జాబితా జనాభా ప్రకారం
* తెలంగాణలోని స్మార్ట్, అమృత్ నగరాల జాబితా

## మూలాలు

## వెలుపలి లంకెలు

వర్గం:తెలంగాణ
వర్గం:జనాభా
వర్గం:నగరాలు
వర్గం:జాబితాలు
వర్గం:తెలంగాణకు సంబంధించిన జాబితాలు
వర్గం:జనాభా గణాంకాలు
తెలంగాణ నగరాల జాబితా ప్రాంతం ప్రకారం

తెలంగాణలో ప్రాంతం ప్రకారం పెద్ద నగరాల (లక్ష లేదా అంతకంటే ఎక్కువ జనాభా కల) జాబితా ఈ వ్యాసంలో ఇవ్వబడి ఉంది. 

thumb|right|150px|హైదరాబాదు
[thumb|right|150px|[నిజామాబాదు ప్రభుత్వ ఆసుపత్రి, నిజామాబాదు రైల్వే స్టేషను, జిల్లా కోర్టు, నిజామాబాదు కోట]]

## జాబితా
* జాబితా లోని 'బోల్డ్'  *గా సూచించిన పట్టణంలో ఆ జిల్లా ప్రధాన కార్యాలయం ఉంది.*
‡ - రాష్ట్ర రాజధాని 

## చిత్రమాలిక

Mahabubnagar Toorpu Kaman.JPG|thumb|మహబూబ్ నగర్ తూర్పు కమాన్
Khammam Town.jpg|thumb|సరసింహ స్వామి కొండ నుండి ఖమ్మం పట్టణం
NTPC Ramagundam.jpg|thumb|యన్.టి.పి.సి.రామగుండం
Suryapet City Overview.jpg|thumb|సూర్యాపేట పట్టణం
Clock Tower Nalgonda.jpg|thumb|నల్లగొండ
Karimnagar railway station 2.jpg|thumb|కరీంనగర్ రైల్వే ష్టేషన్
Clock tower in jagtial.jpg|thumb|టవర్ సర్కిల్, జగిత్యాల


## ఇవికూడా చూడండి
* భారతదేశ నగరాల జాబితా ప్రాంతం ప్రకారం 
* తెలంగాణ జిల్లాలు 
* తెలంగాణ నగరాల జాబితా జనాభా ప్రకారం 
* తెలంగాణలో పట్టణ సముదాయాల జాబితా
* ఆంధ్రప్రదేశ్ నగరాల జాబితా ప్రాంతం ప్రకారం

## మూలాలు

వర్గం:తెలంగాణ
వర్గం:నగరాలు
వర్గం:జాబితాలు
వర్గం:తెలంగాణకు సంబంధించిన జాబితాలు
పెద్ది సాంబశివరావు

**పెద్ది సాంబశివరావు** (జననం: 1943 జూలై 1) ప్రసిద్ధ తెలుగు నిఘంటు నిర్మాత, రచయిత మరియు సాంకేతిక పరిజ్ఞాన శిక్షణకర్త. ఆయన వివిధ భాషలు మరియు శాస్త్రాలకు సంబంధించి 50కి పైగా నిఘంటువుల నిర్మాణానికి కృషి చేశారు. వైద్య ఆరోగ్య శాఖలో పారా మెడికల్ ఆఫీసర్‌గా పనిచేసి పదవీ విరమణ చేసిన అనంతరం, తెలుగు భాషా అభివృద్ధి కోసం, ముఖ్యంగా సాంకేతిక రంగంలో తెలుగు వినియోగాన్ని పెంచడానికి ఆయన విశేష కృషి చేస్తున్నారు.

## ప్రారంభ జీవితం మరియు విద్య
పెద్ది సాంబశివరావు 1943 జూలై 1న జన్మించారు. ఆయన ఆంధ్రా యూనివర్సిటీ నుండి బి.ఎ. (ఆంత్రోపాలజీ), నాగార్జున యూనివర్సిటీ నుండి ఎం.ఎ. (సోషియాలజీ) పట్టాలను అందుకున్నారు. కుష్టు వ్యాధి మరియు అనుబంధ వైద్య విషయాలలో డిప్లొమా చేశారు.

## వృత్తి జీవితం
ఆయన ఆంధ్రప్రదేశ్ ప్రభుత్వ వైద్య ఆరోగ్య శాఖలో పారామెడికల్ వర్కర్‌గా ప్రస్థానాన్ని ప్రారంభించి, పర్యవేక్షకుడిగా, ఆపై జిల్లాస్థాయిలో కుష్టు వ్యాధి, క్షయ మరియు హెచ్.ఐ.వి/ఎయిడ్స్ విభాగాల్లో పారామెడికల్ ఆఫీసర్‌గా (గెజిటెడ్) పనిచేసి 2001 జూన్ లో పదవీ విరమణ చేశారు. పదవీ విరమణ అనంతరం జర్మన్ లెప్రసీ & టిబి రిలీఫ్ అసోసియేషన్ (ఇండియా) లో 2001 నుండి 2006 వరకు సాంకేతిక సహాయకుడిగా సేవలందించారు.

## భాషా మరియు సాహిత్య సేవలు
వైద్య శాఖలో ఉన్నప్పుడే కుష్టు వ్యాధిపై "రిలీఫ్" అనే ద్వైభాషిక పత్రికను స్థాపించి ఎడిటర్‌గా వ్యవహరించారు. 2012లో ప్రసిద్ధ శంకర నారాయణ ద్విభాషా నిఘంటువును నవీకరించే బాధ్యతను చేపట్టడంతో నిఘంటు నిర్మాణ రంగంలోకి ప్రవేశించారు.

### నిఘంటు నిర్మాణం
ఇంగ్లీష్, తెలుగు, హిందీ, సంస్కృతం, ఒడియా, కన్నడ వంటి భాషల్లో దాదాపు 50 నిఘంటువులను రూపొందించారు. వీటిలో వైద్య, సాంకేతిక, పరిపాలన మరియు శాస్త్ర రంగాలకు సంబంధించిన ప్రత్యేక పదకోశాలు ఉన్నాయి. ముఖ్యంగా యూనికోడ్ సాంకేతికతను ఉపయోగించి కంప్యూటరుకు అనుగుణంగా నిఘంటువులను రూపొందించడంలో ఆయన కృషి చేస్తున్నారు.

### డిజిటలైజేషన్ మరియు అన్నమయ్య కీర్తనలు
* గుంటూరులోని అన్నమయ్య గ్రంథాలయంలో సుమారు 70,000 తెలుగు మరియు 30,000 ఆంగ్ల పుస్తకాల డిజిటలైజేషన్ ప్రక్రియలో కీలక పాత్ర పోషించారు.
* తాళ్ళపాక అన్నమాచార్యుల 29 సంపుటాల కీర్తనలకు (సుమారు 17,000 కీర్తనలు) సమగ్ర విషయసూచికను మరియు యూనికోడ్ పాఠ్యాన్ని తయారు చేశారు. 
* 60 మంది పండితుల సహకారంతో 2700 ఆధ్యాత్మిక కీర్తనల వివరణలను అంతర్జాలంలో మరియు యూట్యూబ్‌లో అందుబాటులోకి తెచ్చారు.

### శిక్షకుడిగా
NSS, NCC, రోటరాక్ట్ వంటి సంస్థల ద్వారా యువతకు వ్యక్తిత్వ వికాసం, పబ్లిక్ స్పీకింగ్ మరియు సాఫ్ట్ స్కిల్స్ లో శిక్షణ ఇచ్చారు. స్పోకెన్ ఇంగ్లీష్ మరియు కంప్యూటర్ పరిజ్ఞానంపై అనేక తరగతులు నిర్వహించారు.

## రచనలు
### జీవిత చరిత్రలు
* ఫాదర్ డామియన్
* బాబా ఆమ్టే
* థామస్ ఆల్వా ఎడిసన్
* మేడమ్ క్యూరీ, ఫ్లోరెన్స్ నైటింగేల్ & హెలెన్ కెల్లర్ (సంకలనం)
* డాక్టర్ హేన్సన్

### ఇతర పుస్తకాలు
* ఉదయ కిరణాలు (కవితలు)
* టావో గీతాలు
* శిల-శిల్పం నువ్వే (వ్యక్తిత్వ వికాసం)
* మట్టి నుంచి మాణిక్యం దాకా

## పురస్కారాలు
* భారత్ బుక్ ఆఫ్ రికార్డ్స్ (2017)
* ఆంధ్రా బుక్ ఆఫ్ రికార్డ్స్
* ఇండియన్ అమెరికన్ ఫ్రెండ్షిప్ కౌన్సిల్ ఆధ్వర్యంలో డల్లాస్ (అమెరికా) లో సన్మానం.

## వికీ బుక్స్ రచనలు
[త్రిభాషా నిఘంటువు (తెలుగు-ఇంగ్లీషు-హింది)](https://te.wikibooks.org/wiki/%E0%B0%A4%E0%B1%8D%E0%B0%B0%E0%B0%BF%E0%B0%AD%E0%B0%BE%E0%B0%B7%E0%B0%BE_%E0%B0%A8%E0%B0%BF%E0%B0%98%E0%B0%82%E0%B0%9F%E0%B1%81%E0%B0%B5%E0%B1%81_(%E0%B0%A4%E0%B1%86%E0%B0%B2%E0%B1%81%E0%B0%97%E0%B1%81-%E0%B0%87%E0%B0%82%E0%))

## ఇతర లింకులు
పెద్ది సాంబశివరావు వెబ్

## మూలాలు

* 
* 
* 

వర్గం:తెలుగు రచయితలు
వర్గం:తెలుగు నిఘంటు రూపకర్తలు
వర్గం:1943 జననాలు
వర్గం:జీవించి ఉన్న వ్యక్తులు
రాజనగర్

**రాజనగర్** ఇది  తెలంగాణ రాష్ట్రంలోని జగిత్యాల జిల్లా రాయికల్ మండలానికి చెందిన రెవెన్యూయేతర గ్రామం

## విశేషాలు
రాయికల్ మండల కేంద్రానికి 8 కిలోమీటర్ల దూరంలో జగిత్యాల జిల్లా కేంద్రానికి 18 కిలోమీటర్ల దూరంలో ఉంటుంది. మంచి ఆహ్లాదకర వాతావరణం కలిగి ఉంటుంది.  చుట్టూ ఎత్తైన కొండలు పచ్చని అడవి పొలాల మధ్యలో అందంగా ముస్తాబై ఉంటుంది. సరిహద్దులుగా ఆలూర్ ఉప్పుమడుగు రంగాపేట్ అల్లీపూర్  గ్రామాలను కలిగి ఉంది. రాజనగర్ ఒకే చోట కాకుండా పూర్వ గ్రామం , కొత్త పల్లె , లంబాడీ తండా అని మూడు ప్రాంతాలుగా ఉంటుంది అయినా అందరూ కలిసిమెలిసి బంధువుల్లా కలిసి ఉంటారు

## జనాభా
900 ల పైచిలుకు జనాభా కలిగిన గ్రామం.స్వంత పంచాయితీ కలిగి ఉండి ఎంపీటీసీ స్థానాన్ని ఆలూర్ గ్రామంతో పంచుకుంటుంది

## [[విద్య]]
పూర్వ గ్రామంలో ఒక ప్రాథమిక పాఠశాల ఉంది అందులో ఇంగ్లీష్ తెలుగు మీడియంలో విద్యాబోధన చేస్తున్నారు అలాగే లంబాడీ తండాలో ఒక ప్రాథమిక పాఠశాల అందుబాటులో ఉంది. ఇక పై రెండు ప్రాంతాల్లో అంగన్వాడీ కేంద్రాలు ఉన్నాయి

## వైద్యం
ప్రభుత్వ క్లినిక్ లేకున్నా ANM లు ఆర్ఎంపీ లు నిత్యం అందుబాటులో ఉంటారు

## <u>వృత్తులు</u>
కులవృత్తులతో పాటు ఇక్కడ వ్యవసాయం ప్రధాన వృత్తి దాదాపు అందరూ వ్యవసాయం చేస్తారు

వరి ఇక్కడ ప్రధాన పంట దానితో పాటు మామిడి కూడా ప్రధాన పంటనే మొక్కజొన్న పసుపు కంది లాంటి పంటలు కూడా విరివిగా సాగు చేస్తుంటారు

## చూడదగ్గ ప్రదేశాలు
ఉప్పుమడుగు గ్రామ సరిహద్దును పంచుకుంటూ ఉన్న ఉసికే బోరు పైన స్వయంభు ఉమా మహేశ్వరస్వామి ఆలయం ఉంది ఇది ఇంకా నిర్మాణ దశలోనే ఉన్నా చుట్టుపక్కల గ్రామాల ప్రజలు పెద్ద ఎత్తున వస్తుంటారు

అలాగే అల్లీపూర్ సరిహద్దులో ఉన్న పెద్దమ్మ దేవాలయం , గ్రామంలో ఉన్న పెద్దబిలుకు దగ్గరి పెద్దమ్మ దేవాలయం విశాలమైన గ్రామ పాఠశాల అందులో ఉన్న జ్ఞాన సరస్వతి గుడి  దీనిని విరాళాలు సేకరించి నవరత్న ఫ్రెండ్స్ అసోసియేషన్ NFA వారు కట్టించారు వీటితో పాటు పెద్ద చెరువు మరో చూడదగ్గ ప్రదేశాల్లో ఒకటి  ఇవన్నీ గ్రామంలో చూడదగ్గ ప్రదేశాలు.
## చెరువు కట్ట
మండలం మొత్తంలో ఏ కాలంలో అయినా నీళ్ళు ఉండే చెరువు ఇదొక్కటే పొడవైన కట్ట దీని ప్రత్యేకత , అలాగే బతుకమ్మ ఘాట్ కట్ట  పొడవునా చెట్లు చల్లని  గాలి, ఆహ్లాదకరమైన వాతావరణం అక్కడే చిన్నగా వెంకటేశ్వర్ల స్వామి విగ్రహం ( గుడి నిర్మాణ దశలో ఉంది ) వీక్షించడానికి చూడచక్కని అందమైన దృశ్యాలు మరెన్నో ఉన్నాయి..

## మూలాలు

వర్గం:రాయకల్ మండలంలోని గ్రామాలు
శ్రీ త్రిపురారహస్య జ్ఞానఖండసారము

**శ్రీ త్రిపురారహస్య జ్ఞానఖండసారము** (బాలప్రియ వ్యాఖ్యాసహితము) ఒక తెలుగు రచన. ఇది పోలూరి హనుమత్ జానకీ రామ శర్మ గారిద్వారా రచించబడి, శ్రీ రమణాశ్రమము, తిరువణ్ణామలై ప్రచురించబడినది.

ఇది పరశురామ, దత్తాత్రేయ సంవాదాత్మకముగా ప్రారంభింపబడి హారితాయనునిచే రచింపబడినట్టి శాక్తాద్వైత ప్రబందము.

## ఇతర వ్యాఖ్యానములు
ఈ త్రిపురారహస్యజ్ఞానఖండమునకు సంస్కృతాంధ్రములలో మహానుభావు లనేకులనేక వ్యాఖ్యానముల నొనర్చి యుండిరి అందు:-

# శ్రీనివాసబుధవిరచిత తాత్పర్యదీపికాఖ్య సంస్కృతవ్యాఖ్య కాశీలో 1927, 1928, 1933 సంవత్సరములలో ముద్రితమైనది.
# శ్రీ మంధా లక్ష్మీనరసింహముగారిచే అద్వైతసుధాసారమను నాంధ్రవ్యాఖ్యతో అమలాపురములో 1923 సంవత్సరములో ముద్రితమైనది.
# శ్రీ అంకరాజు సరోజినీదేవిగారిచే శ్రీ మూల్పూరి సుబ్రహ్మణ్య శాస్త్రిగారి త్రిపురారహస్యప్రవచనములు తెలుగులో విరచితములై 1969 సంవత్సరములో కొల్లూరులలో ముద్రితములైనవి.
# శ్రీ నారు నాగనార్యులచే నాంధ్రపద్యప్రబంధముగా విరచితమై చిత్తూరులో 1970 సంవత్సరములో ముద్రితమైనది.

## విషయసూచిక
1. రమణ స్మరణము;  2. బ్రహ్మ విద్యాలంకార బ్రహ్మశ్రీ ముదిగొండ వేంకటరామశాస్త్రిగారి యభిప్రాయము;  3. భూమిక; 4. పీఠిక: భార్గవరాముని పూర్వచరిత్ర, నిర్వేదము, దత్తాత్రేయుని సందర్శనము, సృష్ఠి క్రమమునుగూర్చి, భార్గవుని సందేహములు; 5. త్రిపురామాహాత్మ్యము; 6. జ్ఞానఖండము: i. విచారోదయము, ii. విచారమాహాత్మ్యము, iii. సత్సంగమాహాత్మ్యము, iv. సత్సంగఫలము, v. బందాఖ్యాయిక, vi. శ్రద్ధా ప్రశంస, vii. ఈశ్వర నిరూపణము, viii. సంసారాఖ్యాయికావివరణము, ix. హేమచూడుని విశ్రాంతి, x. హేమచూడుని జీవన్ముక్తి, xi. జగత్స్వభావ నిరూపణము, xii. గండశైలోకావలోకనము, xiii. మహాసేనుని నిర్వేదము, xiv. భావనాసిద్ధి, xv. జ్ఞానఖండసారము, xvi. అష్టావక్రజనక సంవాదము, xvii. సమాధిస్థితి వివరణము, xviii. మనస్స్వరూప నిరూపణము, xix. జ్ఞానుల స్థితి - భేదములు, xx. విద్యాగీత, xxi. రాక్షసోపాఖ్యానము, xxii. శాస్త్రార్థ సంగ్రహము.

## మూలాలు

## బయటి లింకులు
* కామకోటి.ఆర్గ్ సైటులో పూర్తి పుస్తకం.

వర్గం:1992 పుస్తకాలు
వర్గం:భక్తి సాహిత్యం
జనగణన పట్టణం

**జనగణన పట్టణం.** అనేది ఒక రకమైన పట్టణం. ఇది ఉన్న దేశాన్ని బట్టి, దీనికి కొన్ని ప్రత్యేక లక్షణాలుంటాయి.జనగణన పట్టణాలును చట్టబద్ధమైన పట్టణాలుగా పరిగణించుతారు.వీటిని నిర్వచించటంలో భారత జనాభా గణాంకాల శాఖ ప్రముఖ పాత్ర వహించింది. రెండు తెలుగు రాష్ట్రాలైన 2011 భారత జనాభా లెక్కలు ప్రకారం ఆంధ్రప్రదేశ్‌లో జనగణన పట్టణాలు 104, అలాగే తెలంగాణ రాష్ట్రంలో 116 జనగణన పట్టణాలు ఉన్నాయి.

## భారతదేశం
అధికారికంగా పట్టణం అని ప్రకటించనిది, ఒక పట్టణం లాగా నిర్వహించబడనిదీ, కానీ జనాభా ప్రకారం అది పట్టణ లక్షణాలు ఉన్న దాన్ని భారతదేశంలో జనగణన పట్టణం అంటారు. అలాంటి పట్టణాలకు కింది లక్షణాలు ఉంటాయి:

* 5,000 పైబడిన జనాభా.
* పురుష శ్రామిక జనాభాలో కనీసం 75% ప్రధానంగా వ్యవసాయేతర రంగాల్లో పనిచేస్తారు
* కనీస జన సాంద్రత చదరపు కిలోమీటరుకు 400 ఉంటుంది.

భారతదేశంలో జనగణన పట్టణాలకు ఉదాహరణలు: తెలంగాణలోని ఘట్‍కేసర్, బాచుపల్లి ఆంధ్రప్రదేశ్‌లో పీలేరు, వడ్డేశ్వరం

### 2011 జనగణన
భారతదేశంలో జనాభా గణన పట్టణాల సంఖ్య 2001లో 1,362 ఉండగా, 2011 నాటికి 3,894 కు పెరిగింది. ప్రధాన్ (2013) ప్రకారం, గత దశాబ్దంలో పట్టణప్రాంతాల వృద్ధిలో ఈ జనగణన పట్టణాల వాటా 30% వరకు ఉంది. పశ్చిమ బెంగాల్, కేరళ రాష్ట్రాల్లో జనగణన పట్టణాల సంఖ్య అత్యధికంగా పెరిగిందని ప్రధానమంత్రి అవాస్ యోజన ద్వారా తెలుస్తుంది.

#### పట్టణాభివృద్ధి మంత్రిత్వ శాఖ ప్రకటన

జనగణన పట్టణాలను పట్టణ ప్రాంతాలుగా గుర్తించే ప్రక్రియను ప్రారంభించడానికి చర్యలు తీసుకోవాలని భారత ప్రభుత్వ పట్టణ అభివృద్ధి మంత్రిత్వ శాఖ 2016 మేలో వివిధ రాష్ట్రాలను కోరింది. ఈ ప్రాంతాల ప్రణాళికాబద్ధమైన అభివృద్ధి కోసం చట్టబద్ధమైన పట్టణ స్థానిక సంస్థ (యుఎల్‌బి) ఏర్పడాలంటే వాటి మార్పిడి అవసరం అనేది ప్రభుత్వ వాదన. కేంద్ర ప్రభుత్వ పట్టణాభివృద్ధి శాఖ కార్యదర్శి రాజీవ్ గౌబా ఒక ప్రకటనలో ఇలా అన్నాడు:

" **ఓ ప్రణాళిక లేకుండా, తాత్కాలిక ప్రాతిపదికన చాలా కాలం పాటు మౌలిక సదుపాయాలను నిర్మించుకుంటూ పోతే, ప్రణాళికాబద్ధమైన పట్టణాభివృద్ధికి అవకాశం కోల్పోవచ్చు**."

 ఈ పట్టణాలకు చట్టబద్ధమైన హోదా ఇస్తే అదనంగా లాభం పొందవచ్చని కూడా కేంద్రం రాష్ట్రాలకు తెలియజేసింది. ఎక్కువ సంఖ్యలో చట్టబద్ధమైన పట్టణాలు ఉన్నందున, 14 వ ఆర్థిక కమిషన్ నివేదిక ప్రకారం రాష్ట్రాలు కేంద్రం నుండి ఎక్కువ డబ్బు పొందగలవని తెలిపింది. ఇంకా అదనంగా, అటల్ మిషన్ ఫర్ రిజువనేషన్ అండ్ అర్బన్ ట్రాన్స్ఫర్మేషన్ (అమృత్) పథకం కింద, ఈ రాష్ట్రాలు / యుటిలకు నిధుల కేటాయింపును నిర్ణయించడానికి అక్కడున్న చట్టబద్ధమైన పట్టణాల సంఖ్యను బట్టి 50% అదనపు ప్రయోజనం లభిస్తుందని కూడా తెలిపింది..

ఈ ప్రకటన తరువాత, మహారాష్ట్ర రాష్ట్ర ప్రభుత్వం రాష్ట్రంలోని 19 జనగణన పట్టణాలను చట్టబద్ధమైన యుఎల్‌బిలుగా మార్చింది. ఈ 19 జనగణన పట్టణాలు పూణే పట్టణానికి సమీపంలోనే ఉన్నాయి. ఈ మార్పిడి వలన నగరం లోని మౌలిక సదుపాయాలపై జనాభా ఒత్తిడి తగ్గుతుందని భావిస్తున్నారు.

## ఐర్లాండ్
ఐర్లాండ్ కేంద్ర గణాంకాల కార్యాలయం ప్రకారం, "చట్టబద్దమైన సరిహద్దులు లేకుండా యాభై లేదా అంతకంటే ఎక్కువ ఆక్రమిత నివాసాల సమూహాన్ని కలిగి ఉండి, దీనిలో ముప్పై నివాస గృహాల సముదాయం 800 మీటర్ల దూరంలో రహదారికి ఇరువైపులా ఉన్నా, లేదా రహదారికి ఒక వైపున ఇరవై ఇళ్ళు ఉన్నా" దాన్ని జనగణన పట్టణంగా పరిగణిస్తారు. ఇవి స్పష్టమైన సరిహద్దులుండి, స్థానిక స్వపరిపాలన ఉండే మునిసిపల్ పట్టణాల కంటే ఇవి భిన్నంగా ఉంటాయి.అయితే స్థానిక ప్రభుత్వ సంస్కరణ చట్టం 2014 ద్వారా మునిసిపల్ పట్టణాలను రద్దు చేసారు.

## మూలాలు


## బయటి లింకులు

*

వర్గం:జనాభా
వర్గం:జనగణన పట్టణాలు
వర్గం:జనాభా గణాంకాలు
భారతదేశ నగరాల జాబితా ప్రాంతం ప్రకారం

భారతదేశంలో ప్రాంతం (విస్తీర్ణం) ప్రకారం పెద్ద నగరాల జాబితా ఈ వ్యాసంలో ఇవ్వబడింది. పురపాలక సంఘం లేదా నగరపాలక సంస్థ వంటి స్థానిక రాజకీయ సంస్థలచే పరిపాలించబడే ప్రాంతాల వారీగా ఈ నగరాలు ఉన్నాయి.

## జాబితా

## ఇవికూడా చూడండి
* భారతదేశంలోని మెట్రోపాలిటన్ ప్రాంతాల జాబితా
* భారతదేశంలో మిలియన్ జనాభా నగరాలు
* ఆంధ్రప్రదేశ్ నగరాల జాబితా ప్రాంతం ప్రకారం 
* తెలంగాణ నగరాల జాబితా ప్రాంతం ప్రకారం
* తెలంగాణలోని స్మార్ట్, అమృత్ నగరాల జాబితా

## మూలాలు

## వెలుపలి లంకెలు

వర్గం:నగరాలు
వర్గం:భారతీయ నగరాలు పట్టణాలు
వర్గం:జాబితాలు
వర్గం:భారతదేశం
వర్గం:భారతదేశానికి సంబంధించిన జాబితాలు
ప్రభుత్వ నిజామియా టిబ్బి కళాశాల, హైదరాబాదు

**ప్రభుత్వ నిజామియా టిబ్బి కళాశాల** తెలంగాణ రాష్ట్ర రాజధాని హైదరాబాదులో ఉన్న యునానీ వైద్య కళాశాల. నిజామియా ప్రభుత్వ జనరల్ హాస్పిటల్ ప్రాంగణంలో ఉన్న ఈ కళాశాల కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధ కళాశాలగా ఉంది. 

## చరిత్ర
సాజిదా బేగం మసీదు అనే ఆఫ్ఘనిస్తాన్ పండితుడు 1810లలో హైదరాబాదులోని చార్మినార్ సమీపంలో ఈ కళాశాలను ప్రారంభించాడు.   

## కోర్సులు
ఈ కళాశాలలో యుజి విద్యలో భాగంగా బ్యాచిలర్ ఆఫ్ యునాని మెడిసిన్ అండ్ సర్జరీ (బి.యు.ఎం.ఎస్.) కోర్సు, కళాశాల పిజి విద్యలో (ఎండి) కోర్సును కూడా అందిస్తోంది.

బి.యు.ఎం.ఎస్. కోర్సులో నీట్‌ - యూజీ ప్రాతిపదికగా ప్రవేశం పొందవచ్చు. ఉర్దూ/అరబిక్‌/పర్షియన్‌ మీడియంలో పదవ తరగతి చదివుండాలి, ఇంటర్మీడియెట్‌ (బైపీసీ) చేసివుండాలి. లేదా ఏడాది వ్యవధి ఉండే ప్రీ-టీఐబీ పరీక్షలో ఉత్తీర్ణతీర్ణులై ఉండాలి. పురాతన వైద్య విధానాల్లో ఒకటైన యునానీకి ప్రజల్లో మంచి ఆదరణ ఉంది. అనేక కంపెనీలు యునానీ మందులపై పరిశోధనలు చేస్తుండడంవల్ల ఎన్నో అవకాశాలు వస్తాయి. సొంతంగా ప్రాక్టీస్‌ పెట్టుకోవచ్చు, యునానీ కాలేజీల్లో అధ్యాపకులుగా కూడా పనిచేయొచ్చు.

## ఇవికూడా చూడండి
* భారతదేశంలో విద్య 
* హైదరాబాదు విద్యాసంస్థలు
* తెలంగాణ ఉన్నత విద్యాసంస్థల జాబితా

## మూలాలు

## ఇతర లంకెలు
* ఆసుపత్రిలో యునాని మందుల తయారీ చిత్రాలు 

వర్గం:తెలంగాణ వైద్య కళాశాలలు
వర్గం:వైద్య కళాశాలలు
వర్గం:వైద్య విజ్ఞాన సంస్థలు
వర్గం:హైదరాబాదు జిల్లా
వర్గం:హైదరాబాదు విద్యాసంస్థలు
వర్గం:తెలంగాణ కళాశాలలు
వర్గం:తెలంగాణ విద్యాసంస్థలు
కశ్యప సంహిత

[thumb|కొవ్వురు వద్ద [కశ్యపుడు|కశ్యపుడి విగ్రహం]]
కశ్యప సంహిత ఆయుర్వేద వైద్య గ్రంధాలలో మొట్టమొదటిది. దీనిని 'వృవాజికాయంత్రికాంత', 'జీవకీయ తంత్రము' అని కూడా అంటారు. ఆయుర్వేదంలోని ఎనిమిది గ్రంథాలలో కశ్యప సంహిత అత్యంత ముఖ్యమైంది. 
## చరిత్ర
ఇది క్రీస్తుపూర్వం 6 వ శతాబ్దంలో కూర్చబడింది. ఈ గ్రంథం ప్రధానంగా అష్టాంగ ఆయుర్వేదంలోని కౌమరభృత్య శాఖకు అంకితం చేయబడింది. కౌమరభృత్యుల పట్ల ఉన్న శ్రద్ధ, ఈ గ్రంథ రచనల్లో శాస్త్రీయ దృష్టితో విపులంగా వివరించారు.  
 
ఇది అన్ని ఆయుర్వేద సంహిత గ్రంథాలలోకెల్లా పురాతనమైనది . బ్రహ్మ నుండి దక్షప్రజాపతికీ, తర్వాత వరుసగా అశ్వినీ కుమారులకు, ఇంద్రునికి, కశ్యపునికీ, వశిష్ఠునికీ, అత్రికీ, భృగు మహర్షులకు ఈ కశ్యప సంహితా విజ్ఞానము అందింది. కశ్యపుని కుమారుడు, ఆతని అనుయాయులు ఈ మేధాసంపత్తిని తరువాతి తరాలవారికి అందజేశారు. 
## ఇతర భాషల్లో
మధ్య యుగాలలో కశ్యప సంహిత ను చైనాభాషలోకి అనువదించారు. 
## శైలి
ప్లేటో రచన "ది రిపబ్లిక్" లోని శైలిలాగానే 'కశ్యప సంహిత' ప్రశ్నోత్తరముల రూపములో ఉంది. వ్యాధి  సంబంధిత ప్రశ్నలు, వాటి నిర్ధారణ, వాటి చికిత్స, యాజమాన్యాల కు సంబంధించి విద్యార్థుల ద్వారా లేవనెత్తబడ్డ ప్రశ్నలకు కశ్యప అనే మహర్షి సమాధానం చెప్పారు. కౌమార భృత్యము పైన పేర్కొన్న బాలారిష్టముల వలననే ఆయుర్వేదపరంగా, విద్యాపరంగాను, జన బాహుళ్యములో గుర్తింపుకు వెనుకంజలో ఉంది.
## ప్రత్యేకత
కౌమారభృత్యమును ప్రధాన ఇతివృత్తంగా చేసికొని రచించిన గ్రంథం అందుకనే ప్రతి అంశము బాలుడు, ధాత్రికి సంబంధించినదై ఉంటుంది. ఈ సంహితలో లేహనవిధి, రేవతీ గ్రహము, ధూపనకల్పము, మాతంగ విద్య మొదలగునవి ప్రత్యేకముగా విపులీకరించబడినవి. ప్రసూతి వైద్యంలో కశ్యపుని కృషి గణనీయమైనది. 

కశ్యపుడు తన సంహితలో కన్యత్వం,   గర్భధారణ , యాంటిపైరేటిక్, స్త్రీ వ్యాదుల  పరిచయం, పరీక్షల గురించి వివరించాడు.  పిల్లల పెరుగుదలకు సంబధించిన ఎన్నో సూచనలను తన గ్రంథంలో అందించాడు.ఇందులో కన్యత్వానికి, పిల్లలలో పుట్టుక నుండి, దంతవైద్యం, యుక్తవయస్సు వరకు వచ్చే  ఇతర వ్యాధుల గురించి , పంచకర్మ అధ్యాయం కింద, పిల్లలలో చేసే పంచకర్మ , ముందు జాగ్రత్త ,శస్త్రచికిత్సల   వివరణాత్మక వర్ణన ఉంది.
## గ్రంథం ప్రభావం
కశ్యప సంహితలో 200 .కశ్యప సంహిత ఇతివృత్తం దాని ప్రణాళిక చారక సంహిత మాదిరిగానే ఉంటుంది. కుమారభూతకు సంబంధించి కొత్త విషయాలను కశ్యపసంహిత ప్రస్తావించింది.
కాయ చికిత్స, శల్య చికిత్స, శాలక్య తంత్ర, అగాధ తంత్రం, భూత విద్య , కౌమార భృత్య, రసాయన తంత్రం, వాజీకరణ తంత్రం అనే ఆయుర్వేదానికి సంబంధించిన అన్ని విభాగాలలో కశ్యపప్రభావం ఉంది.
## కశ్యప వైద్య విధానం
కశ్యపుని వైద్య విధానంలో ఏడు విధాలుగా మందులను తయారు చేసేవారట ఆవి 

1. చూర్ణం 

2. శీతకషాయం 

3. స్వరస 

4. అభిసవ 

5. ఫంట 

6. కలక 

7. క్వత
## మూలాలు

వర్గం:పుస్తకాలు
వర్గం:సాహిత్యం
వర్గం:పురాణాలు
డీవీడీ ప్లేయర్

**డీవీడీ ప్లేయర్** అనేది డీవీడీలు లేదా డిజిటల్ వీడియో డిస్కులను ప్లే చేసే ఒక పరికరం. డీవీడీ ప్లేయర్ ప్రజలు స్వంతంగా కలిగి ఉండే అత్యంత సాధారణ వినోదాంశాలలోని ఒకటి. ఇది ప్రజలు ఇంట్లో సినిమాలు చూడటానికి అత్యంత సాధారణ మార్గం. మొట్టమొదటి DVD ప్లేయర్‌ను సోనీ, పసిఫిక్ డిజిటల్ కంపెనీ సృష్టించింది, దీనిని నవంబర్ 1, 1996 న జపాన్‌లో విడుదల చేసారు. DVD ప్లేయర్ తరువాత మార్చి 19, 1997 న యునైటెడ్ స్టేట్స్‌లో విడుదల చేయబడింది. డీవీడీ ప్లేయర్‌లో వీడియోలు, ఆడియోలు, ఫోటోలు, అనేక ఇతర డిజిటల్ ఫైళ్ళను ప్లే చేయుటకు నేడు ఉపయోగిస్తున్నారు. కంప్యూటర్‌లో ఆపరేటింగ్ సిస్టమ్‌ను, సాఫ్ట్‌వేర్లను ఇన్‌స్టాల్ చేయుటకు డీవీడీ ప్లేయర్ ను ఉపయోగిస్తారు.

ప్రస్తుతం 4K క్వాలిటీ వీడియోల్ని ప్రదర్శించగలిగే బ్లూ రే డీవీడీ ప్లేయర్లు అందుబాటులోకి వచ్చాయి.

## మూలాలు

వర్గం:ఆడియో ప్లేయర్లు
వర్గం:వినోదం
సాయికూమర్ పంపన

సాయికూమర్ పంపన తెలుగు సినిమా హాస్యనటుడు.

## జీవిత విశేషాలు
అతను 1990 నవంబరు 27న కేరళ లోని కొట్టరక్కరలో   జన్మించాడు. సెయింట్ గ్రెగొరీస్ హయ్యర్ సెకండరీ పాఠశాలలో విద్యనభ్యసించాడు.  కేరళ విశ్వవిద్యాలయం నుండి గ్రాడ్యుయేషన్, పోస్టు గ్రాడ్యుయేషన్ పూర్తి చేసాడు. తరువాత తెలంగాణ లోని హైదరాబాదులో స్థిరపడ్డాడు.

అతను 2012లో తెలుగు రొమాంటిక్ చలన చిత్రం ఈ రోజుల్లో ద్వారా తెలుగు చిత్రసీమలో తెరంగేట్రం చేసాడు. తరువాత బస్ స్టాప్, నా సామిరంగా, లవ్ టచ్, ఆడు మగాడ్రా బుజ్జీ సినిమాలలో నటించాడు. 2014లో విడుదలైన ప్రెసెంట్ లవ్, 2017 లోని మామ మంచు అల్లుడు కంచు, 2018లొ కన్నుల్లో నీ రూపమే చిత్రాలలోనటించాడు.

అతను బిగ్ బాస్ తెలుగు 4 లో 13.09.2020 న వైల్డ్ కార్డ్ ఎంట్రీగా ప్రవేశించాడు.

## సినిమాలు

### తెలుగు సినిమాలు
*ఈ రోజుల్లో
*బస్ స్టాప్
*లక్కీ (2012 సినిమా)
*ప్రెసెంట్ లవ్
* అతడు మగడ్రా బుజ్జీ
* జూన్ 1:41

## మూలాలు

వర్గం:1990 జననాలు
వర్గం:జీవిస్తున్న ప్రజలు
వర్గం:తెలుగు సినిమా హాస్యనటులు
ఆంధ్రప్రదేశ్ జనగణన పట్టణాల జాబితా

**ఆంధ్రప్రదేశ్ జనగణన పట్టణాల జాబితా**, ఈ వ్యాసంలోని జాబితా, భారతదేశ రాష్ట్రాలకు చెందిన ఆంధ్రప్రదేశ్‌లోని జనగణన పట్టణాల వివరాలను తెలుపుతుంది.*[[భారత ప్రభుత్వం|భారత ప్రభుత్వ]] హోం వ్యవహారాల మంత్రిత్వ శాఖ* ఆధ్వర్యంలో, *రిజిస్ట్రార్ జనరల్, జనగణన కమిషనర్ కార్యాలయం* నిర్వహించిన *2011  సెన్సస్ ఆఫ్ ఇండియా* సేకరించిన డేటా ఆధారంగా ఈ గణాంకాలు ఉన్నాయి.

## జనగణన పట్టణం
జనగణన పట్టణం అనేది అధికారికంగా పట్టణం అని ప్రకటించకుండా, పట్టణంలాగా నిర్వహించబడకుండా, దాని జనాభా ప్రకారం పట్టణ లక్షణాలను కలిగి ఉంటుంది. ఈ పట్టణాల్లో కనీస జనాభా 5,000 ఉండి, పురుష శ్రామిక జనాభాలో కనీసం 75% వ్యక్తులు వ్యవసాయరంగానికి వెలుపల పనిచేస్తుంటారు. దీని కనీస జన సాంద్రత కిమీ2కి 400 మంది వ్యక్తులు కలిగి ఉంటుంది.

## గణాంకాలు
2011 భారత జనాభా లెక్కలు ప్రకారం, ఆంధ్రప్రదేశ్ రాష్ట్రంలోని పూర్వ 13 జిల్లాలలో 104 జనగణన పట్టణాలు ఉన్నాయి. చిత్తూరు జిల్లాలో ఎక్కువ జనగణన పట్టణాలు 14 ఉండగా, గుంటూరు జిల్లాలో అతి తక్కువగా ఒకే ఒకటి మాత్రమే ఉంది. కృష్ణా జిల్లాలోని కానూరు ఎక్కువ ప్రాముఖ్యత కలిగిన జనగణన పట్టణం కాగా, తూర్పు గోదావరి జిల్లా లోని ఆరెంపూడి చాలా తక్కువ ప్రాముఖ్యత గల జనగణన పట్టణం. ప్రకాశం జిల్లా లోని పొదిలి జనగణన పట్టణం వైశాల్యం ప్రకారం  పెద్దది కాగా, వైఎస్ఆర్ జిల్లా లోని మోడమీదిపల్లె అతి తక్కువ వైశాల్యం తో ఉంది.

### గమనికలు
*అనంతపురం జిల్లా లోని కల్యాణదుర్గం, గుత్తి, నెల్లూరు జిల్లాలోని, సూళ్లూరుపేట, శ్రీకాకుళం జిల్లా లోని పాలకొండ, విజయనగరం జిల్లా లోని నెల్లిమర్ల జనగణన పట్టణాలుకు పురపాలకసంఘాల స్థాయి కల్పించబడింది.
*తూర్పు గోదావరి జిల్లాకు చెందిన ధవళేశ్వరం, హుకుంపేట, కాతేరు రాజమండ్రి నగరపాలక సంస్థలో విలీనమయ్యాయి.

## జాబితా

## ఇవి కూడా చూడండి

* తెలంగాణ జనగణన పట్టణాల జాబితా

## ప్రస్తావనలు

## వెలుపలి లంకెలు

వర్గం:జనాభా
వర్గం:జాబితాలు
వర్గం:జనగణన పట్టణాలు
వర్గం:ఆంధ్రప్రదేశ్
వర్గం:ఆంధ్రప్రదేశ్‌కు సంబంధించిన జాబితాలు
ప్రపంచ చర్మ క్యాన్సర్ అవగాహన దినోత్సవం

**ప్రపంచ చర్మ క్యాన్సర్ అవగాహన దినోత్సవం** ప్రతి సంవత్సరం సెప్టెంబర్ 15న నిర్వహించబడుతోంది. చర్మ క్యాన్సర్ (లింఫోమా) పై అవగాహన పెంచడానికి ఈ దినోత్సవం జరుపుకుంటారు. ప్రపంచంలోని 52 దేశాలలోని చర్మ క్యాన్సర్ రోగులకు సంబంధించిన 83 సంస్థలు ఈ దినోత్సవాన్ని ప్రారంభించాయి.

## చరిత్ర
రోగ లక్షణాలను గుర్తించడానికి, రోగ నిర్ధారణలు చేయడానికి, చికిత్సపరంగా ప్రజల్లో అవగాహన పెంచడానికి 2004లో ఈ దినోత్సవం ప్రారంభించబడింది. 2004లో ఈ దినోత్సవాన్ని ప్రారంభించినప్పటి నుండి, అర్జెంటీనాలో కళా ప్రదర్శనలు, ఫ్రాన్స్‌లో బైక్ ర్యాలీలు, న్యూజిలాండ్‌లో  సెమినార్లు వంటి వివిధ కార్యక్రమాలతో ప్రపంచ చర్మ క్యాన్సర్ అవగాహన దినోత్సవంకు అంతర్జాతీయంగా గుర్తింపు వచ్చింది. ప్రపంచవ్యాప్తంగా ఉన్న వైద్యులు, నర్సులు, ఇతర ఆరోగ్య సిబ్బంది అందరూ కలిసి రోగులు, వారి కుటుంబాలకు చర్మ క్యాన్సర్ సంకేతాలు, లక్షణాల గురించి తెలిపి ప్రపంచవ్యాప్తంగా వేలాదిమంది ప్రజల జీవితాలను ఈ వ్యాధి ఎలా ప్రభావితం చేస్తుందనే దాని గురించి అవగాహన కలిగించడానికి ఈ దినోత్సవం ఒక వేదికగా ఉపయోగపడుతోంది.

## ఇతర వివరాలు
చర్మ క్యాన్సర్ నిరంతరం పెరిగే ఒక ప్రాణాంతక వ్యాధి. ప్రపంచవ్యాప్తంగా ఒక మిలియన్ మంది ప్రజలు ఈ చర్మ క్యాన్సర్ బారిన పడ్డారు. ప్రతిరోజూ దాదాపు 1,000 మంది కొత్తవారికి ఈ వ్యాధి వ్యాపిస్తున్నట్టు నిర్ధారణ అవుతోంది, అయితే చర్మ క్యాన్సర్ గురించిన సంకేతాలు, లక్షణాల గురించిన ప్రచారం చాలా తక్కువ ఉంది.   

## మూలాలు

వర్గం:అంతర్జాతీయ దినములు
రాజీవ్ గాంధీ వైద్య విజ్ఞాన సంస్థ, ఆదిలాబాద్

**రాజీవ్ గాంధీ వైద్య విజ్ఞాన సంస్థ (రిమ్స్)** తెలంగాణ రాష్ట్రంలోని ఆదిలాబాద్ లో ఉన్న ఒక వైద్య విజ్ఞాన సంస్థ. ఇది కాళోజీ నారాయణరావు ఆరోగ్య విజ్ఞాన విశ్వవిద్యాలయానికి అనుబంధంగా కళాశాలగా ఉంది. 

## చరిత్ర
జిల్లా ఆసుపత్రిగా కొనసాగుతున్న ఈ ఆసుపత్రిని 2008వ సంవత్సరంలో అప్పటి ఉమ్మడి ఆంధ్రప్రదేశ్ ముఖ్యమంత్రి వై.ఎస్.రాజశేఖర్ రెడ్డి (2004-2009) రిమ్స్ కళాశాలగా మర్చాడు. 2008లో మొదటి బ్యాచ్ ప్రారంభించబడింది. 2018 సంవత్సరంనాటికి 5 బ్యాచ్‌లు వైద్యవిద్యను పూర్తి చేసుకున్నాయి.

## సీట్ల వివరాలు
2019-20 నుండి 125 సీట్లు పెరగడంలో, మొత్తం 525 సీట్లు ఉన్నాయి.

## అభివృద్ధి పనులు
రాజీవ్ గాంధీ వైద్య విజ్ఞాన సంస్థలో మరిన్ని సదుపాయాలను ఏర్పాటుచేయడానికి తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖర్ రావు 20కోట్ల రూపాయలు మంజూరు చేశాడు.

## సూపర్ స్పెషలిటీ ఆసుపత్రి
రిమ్స్  ఆసుపత్రికి అనుబంధంగా రూ. 150 కోట్లతో 210 బెడ్స్‌తో నిర్మించిన సూపర్‌ స్పెషలిటీ ఆసుపత్రిని 2022, మార్చి 3న తెలంగాణ రాష్ట్ర ఆర్థిక, వైద్యారోగ్య శాఖామంత్రి తన్నీరు హరీశ్ రావు ప్రారంభించాడు. ఆదిలాబాద్‌ ప్రజల ఆరోగ్య అవసరాల కోసం ఇందులో 42 ఐసీయూలు, 8 స్పెషాలిటీ వింగ్స్,  రేడియాలజీ ల్యాబ్  ఏర్పాటు చేయబడ్డాయి. ఈ కార్యక్రమంలో దేవాదాయ శాఖామంత్రి అల్లోల ఇంద్రకరణ్ రెడ్డి,  ఆదిలాబాదు ఎమ్మెల్యే జోగు రామన్న, ఖానాపూర్ ఎమ్మెల్యే రేఖా నాయక్, ఇతర ప్రజా ప్రతినిధులు, వైద్యశాఖ అధికారులు పాల్గొన్నారు.

## ఇవికూడా చూడండి
* అఖిల భారత వైద్య విజ్ఞాన సంస్థ
* రాజీవ్ గాంధీ వైద్య విజ్ఞాన సంస్థ, కడప
* రాజీవ్ గాంధీ వైద్య విజ్ఞాన సంస్థ, శ్రీకాకుళం

## మూలాలు

## ఇతర లంకెలు
* రిమ్స్ ఒంగోలు  
*రిమ్స్ కడప 
* రిమ్స్ శ్రీకాకుళం 

వర్గం:తెలంగాణ వైద్య కళాశాలలు
వర్గం:వైద్య కళాశాలలు
వర్గం:వైద్య విజ్ఞాన సంస్థలు
వర్గం:ఆదిలాబాదు జిల్లా
వర్గం:తెలంగాణ కళాశాలలు
వర్గం:2008 స్థాపితాలు
వర్గం:తెలంగాణ విద్యాసంస్థలు
సంచలనం

* సంచలనం (2000 సినిమా)
* సంచలనం (1985 సినిమా)
* సంచలనం (2011 సినిమా)
అమర్ సింగ్ (రాజకీయవేత్త)

సమాజ్‌వాదీ పార్టీ మాజీ సీనియర్‌ నేత, రాజ్యసభ సభ్యుడు అమర్‌సింగ్‌, 1956 జనవరి 27 ఉత్తర ప్రదేశ్‌లోని అజమ్‌ఘర్‌లో జన్మించిన అమర్‌సింగ్‌.1996లో తొలిసారి రాజ్యసభకు ఎన్నికైయ్యారు. 2016లో చివరి సారిగా పెద్దల సభకు ఎస్పీ నుంచి నామినేట్‌ అయ్యారు. ఉత్తరప్రదేశ్ నుండి వచ్చిన ఒక భారతీయ రాజకీయ నాయకుడు, సమాజ్ వాదీ పార్టీ నాయకులలో ఒకరు. అతను హిందీ పరిజ్ఞానం, రాజకీయ సంబంధాలకు కూడా ప్రసిద్ది చెందాడు.అతను సమాజ్ వాదీ పార్టీ ప్రధాన కార్యదర్శి, భారత పార్లమెంటు ఎగువ సభ అయిన రాజ్యసభ సభ్యుడు .అమర్‌సింగ్‌ 1996లో తొలిసారి యూపీ నుంచి రాజ్యసభకు ఎన్నికయ్యారు. ఆ తర్వాత 2003 లో రాజ్యసభకు ఎన్నికయ్యారు, 2008లో కేంద్రంలోని యూపీఏ ప్రభుత్వానికి అణు ఒప్పందం విషయంలో వామపక్షాలు మద్దతు ఉపసంహరించుకున్న సందర్భంలో సమాజ్‌వాదీ పార్టీ మద్దతు ఇచ్చే విషయంలో అమర్‌సింగ్‌ కీలకంగా వ్యవహరించారు. అయితే, పార్టీ వ్యతిరేక కార్యకలాపాలకు పాల్పడుతున్నారన్న కారణంతో 2010లో అమర్‌సింగ్‌, సినీనటి జయప్రదను సమాజ్‌వాదీ పార్టీ నుంచి బహిష్కరించారు. 2010 జనవరి 6న సమాజ్ వాదీ పార్టీ అన్ని పదవులకు రాజీనామా చేశారు.  తరువాత, పార్టీ చీఫ్ ములాయం సింగ్ యాదవ్ 2010 ఫిబ్రవరి 2న పార్టీ నుండి బహిష్కరించారు.అనంతరం బిగ్‌ బి అమితాబ్‌ బచ్చన్‌తో ఓ బ్లాగ్‌ను ఏర్పాటు చేసి, అందులో యాక్టివ్‌గా ఉండేవారు. 2011లో కొంతకాలం జైలు జీవితం అనుభవించారు. ఆపై రాజకీయాల నుంచి తప్పుకొంటున్నట్లు ప్రకటించినా.. అనూహ్యంగా ‘రాష్ట్ర్టీయ లోక్‌ మంచ్‌’ పేరుతో పార్టీని ప్రారంభించారు. 2012 యూపీ ఎన్నికల్లో 360 మంది అభ్యర్థులను నిలబెట్టారు. ఒక్క సీటు కూడా సాధించలేకపోయారు. తర్వాత రాష్ట్రీయ లోక్‌ దళ్‌ తరఫున ఫతేపూర్‌ సిక్రీ నుంచి పోటీ చేసి ఓడిపోయారు.  2016 లో సమాజ్ వాదీ పార్టీకి తిరిగి వచ్చి రాజ్యసభకు ఎన్నికయ్యారు. 2011 సంవత్సరంలో, అతను కొంతకాలం న్యాయ కస్టడీలో గడిపాడు. చివరికి రాజకీయాల నుండి రిటైర్ అయ్యారు. యూపీఏ 1 హయాంలో న్యూక్లియర్ డీల్ సందదర్భంగా కేంద్రంలో కాంగ్రెస్ సారధ్యంలోని ప్రభుత్వానికి కమ్యూనిస్ట్ పార్టీ ఆఫ్ ఇండియా మద్దతు ఉపసంహరించుకుంది. ఆ సమయంలో సమాజ్ వాదీ పార్టీ కేంద్రానికి మద్దతు ఇవ్వడంలో అమర్ సింగ్ కీలక పాత్ర పోషించారు. 39 మంది ఎంపీలు ఉన్న ఎస్పీ యూపీఏకు మద్దతు పలికింది. దశాబ్దాల రాజకీయ జీవితంలో ఆయన అనేక పార్లమెంటరీ కమిటీల్లో సభ్యుడిగా ఉన్నారు. అతను 2016 నుండి మరణించే వరకు రాజ్యసభ సభ్యుడు గా వున్నాడు. 2020 ఆగస్టు 1న, 64 సంవత్సరాల వయసులో, సింగపూర్‌లోని ఆసుపత్రిలో మూత్రపిండాల వైఫల్యంతో అమర్  సింగ్ మరణించాడు.

## వ్యక్తిగత జీవితం
అమర్ సింగ్ 1956 జనవరి 27 ఉత్తర ప్రదేశ్‌లోని అజమ్‌ఘర్‌లో హరీష్ చంద్రసింగ్, శైల్ కుమారీ సింగ్ దంపతులకు జన్మించిన అమర్‌సింగ్‌ , తన విద్యాభ్యాసం అంతా కలకత్తాలోనే పూర్తి చేసి, కలకత్తా విశ్వవిద్యాలయం నుండి బి.ఏ & ఎల్.ఎల్.బి పట్టా పొందారు.విద్యాభ్యాసం అనంతరం వ్యాపార రంగంలోకి అడుగుపెట్టిన అమర్ సింగ్ కొంత కాలానికి మాధవరావు సిందియాకి అత్యంత సన్నిహితంగా మారి సుమారు 10ఏళ్ళు కలిసి రాజకీయ ప్రయాణం చేశారు.అతను ప్రఖ్యాత సినీ నటుడు అమితాబ్ బచ్చన్, ప్రముఖ పారిశ్రామికవేత్త అనిల్ అంబానీకి ప్రత్యేక సన్నిహితుడు.అమర్‌సింగ్‌కు నటనలోనూ ప్రవేశముంది. హమారా దిల్‌ ఆప్‌ కే పాస్‌ హై, జేడీ తదితర సినిమాల్లో నటించారు.
## మూలాలు

వర్గం:1956 జననాలు
వర్గం:2020 మరణాలు
వర్గం:ఉత్తర ప్రదేశ్ రాజకీయ నాయకులు
ఓటీటీ

ఓటీటీ (ఆంగ్లం: Over-the-top media service) **ఓవర్-ది-టాప్** ( **OTT** ) **మీడియా సేవ** ఇంటర్నెట్ మీద ఆధారపడి సినిమా లేదా ఇతర మీడియా సంబంధిత కంటెంట్‌ను ప్రదర్శించే ఓవర్-ది-టాప్ ప్లాట్‌ఫాం. దీనినే డిజిటల్ స్ట్రీమింగ్ మీడియా సర్వీస్ అని కూడా పిలుస్తారు. ఇందులో సినిమాలతో పాటుగా, వెబ్ సిరీస్, టీవీ కార్యక్రమాలు, సెలెబ్రిటీ షోలు ప్రసారం చేస్తారు. అయితే వినియోగదారులు ఓటీటీలో ఎప్పుడు కావాలంటే అప్పుడు వినోదభరిత కార్యక్రమాలు చూడొచ్చు.

ఓటీటీ వేదికలకు మొదట అమెరికా లాంటి దేశాలలో మొదలైంది, మెల్లగా అది అన్ని దేశాలకు విస్తరించింది. భారతదేశంలో కొత్త సినిమాలు ఓటీటీ పై విడుదల చేయడం జరుగుతుంది.

కేబుల్ టీవీ, డిటిహెచ్ కనెక్షన్ అవసరం లేకుండా ఇంటర్నెట్ ఉపయోగించుంకుని సరాసరి తమ సెల్‌ఫోన్, టెలివిజన్లో రెండింటితో సహా  సాఫ్ట్‌వేర్‌ను నవీకరించేవి. కావల్సిన వినోద కార్యక్రమాలు చూడొచ్చు. చందా - ఆధారిత వీడియో-ఆన్-డిమాండ్ (SVoD) సేవలకు చాలా పర్యాయపదంగా ఉంటుంది. ఇంకా ఓవర్-ది-టాప్ సేవలు సాధారణంగా వ్యక్తిగత కంప్యూటర్లలోని వెబ్‌సైట్ల ద్వారా, అలాగే మొబైల్ పరికరాల్లోని అనువర్తనాలు ( స్మార్ట్‌ఫోన్‌లు టాబ్లెట్‌లు వంటివి ), డిజిటల్ మీడియా, ప్లేయర్‌లు ( వీడియో గేమ్ కన్సోల్‌లతో సహా) లేదా ఇంటిగ్రేటెడ్ స్మార్ట్ టీవీ, ప్లాట్‌ఫారమ్‌లతో టెలివిజన్ల ద్వారా వినియోగదారుడికి నచ్చిన కార్యక్రమాలు చూడొచ్చు.

## ఓటీటీ ప్రయోజనాలు, మార్గదర్శకాలు
* ఇది కేవలం ఇంటర్నెట్ పై ఆధారపడి నడిచే వేదిక, అందువల్ల అంతరాయం లేకుండా ఎప్పుడు కావాలంటే అప్పుడు వినియోగదారుడికి నచ్చిన కార్యక్రమాలు చూడొచ్చు.
* వీడియో ఆన్ డిమాండ్ ఛానెల్‌లను తక్షణమే మార్చగలిగే నెట్‌వర్క్‌లు, ఐట్యూన్స్ వంటి కొన్ని OTT సేవలకు వీడియోను మొదట డౌన్‌లోడ్ చేసి, ఆపై ప్లే చేయాలి,
* ఖర్చు తక్కువ, సౌలభ్యం ఎక్కువ
* ఎలాంటి ప్రకటనలు లేకుండా సినిమాలు, వెబ్ సిరీస్, ఇతర కార్యక్రమాలు చూడొచ్చు. 
* కొన్ని ఓటీటీలలో టీవీ చానెల్స్ ప్రత్యక్ష ప్రసారం కూడా చూడొచ్చు. 
* నెట్‌ఫ్లిక్స్, హులు, డిస్నీ + అమెజాన్ ప్రైమ్ వీడియో వంటి OTT ప్లేయర్‌లు డౌన్‌లోడ్ పూర్తయ్యే ముందు (స్ట్రీమింగ్) మూవీ డౌన్‌లోడ్‌లను ప్లే చేస్తాయి.
* FCC రెండు గ్రూపులుగా OTT సేవలు వర్గీకరిస్తుంది: మల్టీ ఛానల్ వీడియో ప్రోగ్రామింగ్ పంపిణీదారులు (MVPDs); ఆన్‌లైన్ వీడియో పంపిణీదారులు (OVD లు). 
* వర్చువల్ ఎంవిపిడిలలో ఎటి అండ్ టి టివి, ఫ్యూబో టివి, స్లింగ్ టివి, హులు విత్ లైవ్ టివి యూట్యూబ్ టివి వంటి వైవిధ్యమైన సేవలు ఉన్నాయి.
* 2019 నాటికి, ఆండ్రాయిడ్ iOS యూజర్లు మొత్తం OTT కంటెంట్ స్ట్రీమింగ్ ప్రేక్షకులలో 45% కంటే ఎక్కువ మంది ఉన్నారు, 39% మంది వినియోగదారులు OTT కంటెంట్‌ను యాక్సెస్ చేయడానికి వెబ్‌ను ఉపయోగిస్తున్నారు..
* 2020లో తెలుగులో "ఆహా" పేరుతో ఓటీటీ రావడం జరిగింది, ఇది తెలుగు సినిమా కంటెంట్‌ను అందిస్తుంది.
* 2021 ఫిబ్రవరి 25 న, ఓవర్-ది-టాప్ (OTT), డిజిటల్ మీడియా కోసం ప్రభుత్వం కొత్త నియమాలను ప్రకటించింది, ప్రతి ఓటీటీ మూడు-స్థాయి ఫిర్యాదుల పరిష్కార యంత్రాంగాన్ని ఏర్పాటు చేయాలని ప్రభుత్వం ఆదేశించింది.

## బయటి లింకులు

## మూలాలు


వర్గం:అంతర్జాల ఆధారిత వ్యవస్థలు
వర్గం:సమాచార సాధనాలు
వర్గం:టెలికమ్యూనికేషన్స్
వర్గం:మాధ్యమాలు
వర్గం:సోషల్ మీడియా
వర్గం:వరల్డ్ వైడ్ వెబ్
వర్గం:అంతర్జాలం
వర్గం:ఓటీటీ ప్లాట్‌ఫామ్
తెలంగాణ జనగణన పట్టణాలు జాబితా

ఈ వ్యాసంలోని జాబితా, భారతదేశ రాష్ట్రాలకు చెందిన తెలంగాణ రాష్ట్రం లోని జనగణన పట్టణాల వివరాలను తెలుపుతుంది. భారత ప్రభుత్వ హోం వ్యవహారాల మంత్రిత్వ శాఖ ఆధ్వర్యంలో, రిజిస్ట్రార్ జనరల్, జనగణన కమిషనర్ కార్యాలయం నిర్వహించిన 2011 సెన్సస్ ఆఫ్ ఇండియా సేకరించిన డేటా ఆధారంగా ఈ గణాంకాలు ఉన్నాయి.

## జనగణన పట్టణం
జనగణన పట్టణం అనేది అధికారికంగా పట్టణం అని ప్రకటించకుండా, పట్టణంలాగా నిర్వహించకుండా, దాని జనాభా ప్రకారం పట్టణ లక్షణాలను కలిగి ఉంటుంది. ఈ పట్టణ కనీస జనాభా 5,000 ఉండి, పురుష శ్రామిక జనాభాలో కనీసం 75% వ్యక్తులు వ్యవసాయరంగానికి వెలుపల పనిచేస్తుంటారు. దీని కనీస జన సాంద్రత కిమీ2 కి 400 మంది వ్యక్తులు కలిగి ఉంటుంది.
## జాబితా

## ఇవి కూడా చూడండి

* ఆంధ్రప్రదేశ్‌ జనగణన పట్టణాల జాబితా
* జనగణన పట్టణం

## మూలాలు
 
## వెలుపలి లంకెలు

వర్గం:జనగణన పట్టణాలు
వర్గం:తెలంగాణ
వర్గం:భారతదేశానికి సంబంధించిన జాబితాలు
వర్గం:తెలంగాణకు సంబంధించిన జాబితాలు
బి. వెంకట్రామరెడ్డి

**బి. వెంకట్రామరెడ్డి** (1944 - మే 12, 2019) భారతీయ చలనచిత్ర నిర్మాత. తమిళ, తెలుగు చిత్రాలను నిర్మించాడు. విజయా హెల్త్‌ సెంటర్‌, ఎడ్యుకేషనల్‌ ట్రస్టు మేనేజింగ్‌ ట్రస్టీగా పనిచేశాడు.

## జీవిత విషయాలు
వెంకట్రామరెడ్డి 1944లో జన్మించాడు. ఇతను బి.నాగిరెడ్డి చిన్న కుమారుడు.  ఇతనికి భారతిరెడ్డితో వివాహం జరిగింది. వారికి ఒక కుమారుడు, ఇద్దరు కుమార్తెలు ఉన్నారు.

## సినిమారంగం
బి. వెంకట్రామరెడ్డి కొన్నాళ్లు చందమామ పత్రిక నిర్వహణ బాధ్యతలు చూసుకొన్న తరువాత 'చందమామ విజయా కంబైన్స్' పేరిట ఒక నిర్మాణ సంస్థను స్థాపించి తొలిచిత్రంగా 1992లో రాజేంద్ర ప్రసాద్, రమ్యకృష్ణ జంటగా సింగీతం శ్రీనివాసరావు దర్శకత్వంలో బృందావనం అనే చిత్రాన్ని తీశారు. ఆ చిత్రం మంచి విజయం సాధించింది. తరువాత నందమూరి బాలకృష్ణ, రోజా జంటగా సింగీతం శ్రీనివాసరావు దర్శకత్వంలో భైరవ ద్వీపం (1994), శ్రీకృష్ణార్జున విజయం 1996) వంటి తెలుగు సినిమాలు, ఉళైప్పలి (1993), ప్రొఫెసర్ విశ్వం (1997), తామిరభరణి (2007), వీరుడొక్కడే (2014) వంటి తమిళ చిత్రాలను నిర్మించాడు.

## నిర్మించిన చిత్రాలు
**తెలుగు**
* *[[బృందావనం (1992 సినిమా)|బృందావనం]]* (1993)
* *[[భైరవ ద్వీపం]]* (1994)
* *[[శ్రీకృష్ణార్జున విజయం|శ్రీకృష్ణార్జున విజయం]]* (1996)

**తమిళం**
* *[[ఘరానా కూలి|ఉళైప్పలి]]* (1993)
* *[[ప్రొఫెసర్ విశ్వం]]* (1994)
* *తామిరభరణి* (2007)
* *పదిక్కదావన్* (2009)
* *వెంగై* (2011)
* *[[వీరుడొక్కడే]]* (2014)
* *బైరవ* (2017)

## మరణం
బి. వెంకట్రామరెడ్డి తన 75 సంవత్సరాల వయసులో 2019, మే 12న చెన్నైలోని స్వగృహంలో మరణించాడు.

## మూలాలు

వర్గం:1944 జననాలు
వర్గం:2019 మరణాలు
వర్గం:తెలుగు సినిమా నిర్మాతలు
వర్గం:తమిళ సినిమా నిర్మాతలు